Dačić: Svi koji su počinili zločine moraju da odgovaraju : Nadlanu.com\nDačić: Svi koji su počinili zločine moraju da odgovaraju\nObjavljeno 18. dec 2013. / 20:10:26\nOn je rekao novinarima da je reagovao nakon što je u Ministarstvo unutrašnjih poslova stigla informacija da postoje problemi oko organizovanja ove izložbe.\nTakođe dodao je da da su bile upućene i veoma ozbiljne pretnje u cilju da se izložba ne otvori.\n"Lično smo se založili Aleksandar Vučić i ja da se ova izložba otvori, jer je voma bitno da postoji potpuna sloboda , ali i da se čuju teške ljudske sudbine sa svih strana i da više nikada ne stradaju bilo čija deca", izjavio je premijer Srbije.\nDačić sa Natašom Kandić, Sarandom, Jehonom i Fatosom Bogujevci\n"Bilo bi loše da jedna ovakva izložba podrazumeva da se govori samo o našim ili njihovim žrtvama - žrtve su žrtve," dodao je on nakon što je sa mladim umetnicima, ali i žrtvama masakra Sarandom, Jehonom i Fatosom obišao izložbu.\n"Voleo bih da su osuđeni svi oni koji su počinili zločine nad civilnim stanovništvom u ratovima na prostorima bivše Jugoslavije. Voleo bih da istina može na ovaj način da se predstavi u svim gradovima bivše Jugoslavije. I u Zagrebu i u Kninu, u Sarajevu i Banjaluci, Prištini..."\n"Na pregovorima u Briselu, predložio da se na Kosovu i u srpskom i u albanskom delu podigne zajednički spomenik svim žrtvama", rekao je on okupljenima.\nDačić je dodao da je sada popularno da se političari izvinjavaju, ali da je mnogo bitnije da li su osuđeni odgovorni. "Za ovaj zločin su osuđeni oni koji su ga počinili."\nIzložba “Bogujevci – vizuelna istorija, omaž svim porodicama i žrtvama rata” predstavlja umetnički projekat Albanaca Fatosa, Jehone i Sarande Bogujevci koji su kao deca preživeli masakr u Podujevu,\nNa izložbi su prikazani video snimci života obične albanske porodice na Kosovu pre nego što će njenih osmoro članova biti ubijeno, dnevna soba u kojoj su živeli, fotografije i predmeti koji im znače.\nOtvaranju izložbe prisustvovali su i Čedomir Jovanović, Biljana Srbljanović i Nataša Kandić.\n"Prisustvo premijera pokazuje u kom smeru ide Srbija, ali ona mora još mnoge stvari da promeni kako bi bio neki napredak", izjavio je lider LDP-a.\nPred samo otvaranje na platou ispred Kulturnog centra Beograd okupilo se tridesetak protivnika ove izložbe. Većih incidenata nije bilo, ali je proveden registrovani navijač FK Rada koji je bio naoružan.\nčedomir jovanovićivica dačićizložba


U Odbor ušla i dva člana grupe – BiGportal.ba\nU Odbor ušla i dva člana grupe\nAnketni odbor je danas jednoglasno prihvatio da u njegov rad budu uključena dva člana grupe „Pravda za Davida“ Danijela Ratašević i Mila Šarić, saopšteno je nakon konstitutivne sjednice Anketnog odbora koji je formiran s ciljem sagledavanja svih relevantnih činjenica vezanih za slučaj stradanja Davida Dragičevića.\nOdbor je na konstitutivnoj sjednici usvojio pravilnik o radu i odlučio da će sve naredne sjednice biti otvorene za javnost, a da će nakon njihovog održavanja biti emitovano i saopštenje za javnost.\nAnketni odbor je uputio zahtjeve glavnom tužiocu Okružnog tužilaštva Banjaluka Želimiru Lepiru, ministru unutrašnjih poslova Republike Srpske Draganu Lukaču, direktoru Zavoda za sudsku medicinu Republike Srpske Željku Karanu i predsjedniku Republike Srpske Miloradu Dodiku da Odboru do četvrtka, 17. maja 2018. godine do 10.00 časova dostave sve informacije i spoznaje koje imaju u vezi sa slučajem stradanja Davida Dragičevića.\nTakođe je odlučeno da se na narednu sjednicu u petak, 18. maja, pozovu da daju izjavu direktor Zavoda za sudsku medicinu Željko Karan (u 14.00 časova) i načelnik Uprave za organizovani i teški kriminalitet Ministarstva unutrašnjih poslova Darko Ilić (u 16.00 časova), saopšteno je iz skupštinskog odbora za odnose s javnošću.\nOvom Odlukom Anketni odbor se obavezuje da od svih relevantnih institucija zatraži izvještaje, neophodne podatke, obavještenja, kao i da pribavi potrebne izjave pojedinaca, a sve u cilju kreiranja što potpunijeg izvještaja.\nAnketni odbor obavezan je da Narodnoj skupštini u roku od jednog mjeseca podnese Izvještaj o pribavljenim činjenicama sa prijedlogom mjera za sprovođenje istog.\nPredsjednik Anketnog odbora je Branislav Borenović (PDP), njegov zamjenik je Drago Kalabić (SNSD), a članovi Nedeljko Glamočak (SDS), Milanko Mihajilica (SRS) i Goran Đorđić (SNS).


Vučić i Palmer telefonom razgovarali o Kosovu • RTK\nPredsednik Srbije Aleksandar Vučić razgovarao je večeras telefonom sa zamenikom pomoćnika državnog sekretara SAD Metjuom Palmerom o Kosovu, regionalnoj situaciji i narednom sastanku koji bi trebalo da bude održan u narednih 10 dana, saopšteno je iz Predsedništva Srbije.\nRazgovor je, kako se navodi, bio „otvoren i konkretan“, a Vučić je ponovio da će Srbija nastaviti da se zalaže za postizanje stvarnog i održivog kompromisnog rešenja pitanja Kosova, zaštitu interesa Srba na Kosovu i očuvanje državnih i nacionalnih interesa.\nSagovornici su se saglasili da su mir i stabilnost na Zapadnom Balkanu suštinski važni za politički i ekonomski napredak regiona. Vučić i Palmer su dogovorili da se ponovo sastanu u narednih 10 dana, a današnji telefonski razgovor je nastavak njihovog nedavnog sastanka u Njujorku, navedeno je u saopštenju.\nVV: Nema dogovora, sutra sastanak sa ambasadorima Kvinte\nSprečen pokušaj ilegalnog prebacivanja migranata iz Sirije\nOkončan sastanak između Kurtija i Mustafe


pink.rs | Vulin: MUP će nastaviti da ulaže u obuku i opremanje JZO (FOTO)\nMinistar unutrašnjih poslova Aleksandar Vulin poručio je danas da će Ministarstvo unutrašnjih poslova nastaviti da ulaže u obuke i opremanje pripadnika Jedinice za obezbeđenje određenih ličnosti i objekata.\nMinistar Vulin, koji je u Nacionalnoj vozačkoj akademiji NAVAK prisustvovao vežbi koju su izveli pripadnici ove jedinice, istakao je da je unapređenje njihovih znanja i veština izuzetno značajno, jer oni svakodnevno brinu da objekti i ljudi koje čuvaju budu zaštićeni i sigurni.\nPripadnici Jedinice za obezbeđenje određenih ličnosti i objekata u okviru redovnih treninga prikazali su veštine i sposobnosti koje su stekli tokom obuke vozača specijalnih vozila i spremnost da u realnoj situaciji u saobraćaju adekvatno odreaguju na svaku situaciju i zaštite štićenu ličnost.\nObuka je sprovedena u saradnji sa Nacionalnom vozačkom akademijom NAVAK, a na prikazu stečenih veština i sposobnosti pripadnika Jedinice za obezbeđenje određenih ličnosti i objekata prisustvovali su i direktor policije Vladimir Rebić i načelnik JZO Milan Gak.\nJedinica za obezbeđenje određenih ličnosti i objekata Ministarstva unutrašnjih poslova je posebna jedinica policije formirana aprila 2003. godine i obavlja policijske poslove bezbednosne zaštite i obezbeđenja određenih ličnosti i objekata.


Novi Pazar i dalje na mapi krijumčara droge - Društvo - Dnevni list Danas\nPočetna » Vesti » Društvo » Novi Pazar i dalje na mapi krijumčara droge\nNovi Pazar i dalje na mapi krijumčara droge\nU izveštaju te organizacije iz Ženeve piše da je Novi Pazar devedesetih godina prošlog veka bio čuveno čvorište kriminalnih aktivnosti i krijumčarenja velikih količina heroina visoke čistoće iz Turske ka ostalim gradovima regiona, Zapadne Evrope, medju kojima je i London.\nPodsetili su da je Stejt dipartment 2008. godine proglasio Novi Pazar „najvećim stovarištem heroina u Evropi“.\n„Izgleda da su ti dani Novog Pazara prošli. Kriminalci iz devedesetih i dvehiljaditih su, navodno, novac uložili u legalne tokove i prestali da se bave kriminalom. Krijumčarenje heroina preuzele su veće i moćnije grupe van Sandžaka koje se bave krijumčarenjem kokaina. Iako se heroin i kokain i dalje krijumčare kroz Novi Pazar, količine su znatno manje nego ranije“, navodi se u izveštaju.\nNavodi se da su kriminalne grupe iz Novog Pazara sada manje i slabije, kao i da uglavnom saradjuju sa kriminalcima sa Kosova, iz Beograda, Čačka i Novog Sada.\nU izveštaju stoji i da su se pojedine kriminalne grupe iz Novog Pazara preorijentisale na „kradju narkotika od drugih kriminalaca“, pa se navodi primer da je jedna grupa u Sloveniji od pripadnika Kavačkog klana ukrala šest kilograma kokaina.\n„Nekoliko meseci kasnije član te grupe je ranjen prilikom primopredaje droge u Beogradu. Tom prilikom nestala je droga i oko 300.000 evra“, stoji u izveštaju.\nDodaje se da se na lokalnom tržištu Novog Pazara mogu naći gotovo sve vrste droga, da je ulična cena grama marihuane 1.000 dinara, heroina, amfetamina i ekstazija oko 1.500 dinara, a kokaina 8.000 dinara, ali i manje.\nDrogakrijumačrenjeNovi Pazarorganizovani kriminalNovi Pazar


KOVAČEVIĆU LAJKOVAČKA KLUPA – ODBOJKA VOLLEYBALL\nKOVAČEVIĆU LAJKOVAČKA KLUPA\nProšlogodišnji ostavajač triple krune, Železničar iz Lajkovca, dobio je novog trenera. Više nego neočekivano, pored klupe će u narednom periodu stajati Branko Kovačević, dugogodišnji prvi saradnik Zorana Terzića u nacionalnom timu i poslednjih nekoliko sezona više nego uspešni trener Olimpijakosa sa kojim je osvojio četiri “duple krune”, još jedan Kup Grčke i Čelendž kup. Odavno je poznato da je Kovačević jedan od najboljih trenera za rad sa mladima i da je “stvorio” mnoge igrače i igračice koji su nosili ili još nose dres sa državnim grbom.\nPrema vestima koje stižu iz kluba, ugovor je već potpisala i iskusni libero Marina Vujović, radi se na tome da u Lajkovac opet dođe Maja Savić, a s obzirom da je Ivana Lazarević završila karijeru, nedostaje kvalitetan dizač koji bi vrlo lako mogla da bude Aleksandra Ćirović. Pominje se i povratak Ljiljane Ranković u srpsku odbojku, ali ona najpre treba u potpunosti da se oporavi od još jedne teže povrede koju je nedavno imala. S obzirom da su u Olimpijakosu sjajno sarađivali, nije nemoguće da sa Kovačevićem u Lajkovac stigne i Ana Živojinović. Znači, Železničar bi trebalo da pretrpi pravu “generalku”, jer pitanje je koje će igračice ostati u nerednoj sezoni. Ono što je sigurno, jeste da da to neće biti Nikolina Lukić i Katarina Čanak, kojima je istekao ugovor i neće biti nastavka saradnje.\nPrevious Post Previous Post LJUBI GALOGAŽI KORMILO CRNO – BELIH DAMA\nSledeća objava Sledeća objava ŠAMPIONI EVROPE PONOVO NA OKUPU


Tanjug 26. juna 2019. 20:38\nŽENEVA – Globalna komisija za politiku o drogama (Global Commišion on Drug Policy), objavila je svoj najnoviji izveštaj u kojem ukazuje na ponovno uvođenje klasifikacije narkotika koja bi bila zasnovana na nauci i dokazima.\nU izveštaju pod naslovom „Klasifikacija psihoaktivnih supstanci – kada je nauka stavljena po strani“ ukazuje se na duboko pogrešan sistem koji je odavno napustio nauku i ističe da je međunarodni sistem za klasifikaciju droga „jezgro režima kontrole“, koje je danas, kako kažu, nažalost trulo.\nBivša predsednica Švajcarske, Rut Drajfus, koja je predsednica ove organizacije, ističe da su neki narkotici procenjivani još pre osam decenija – i ta ocena ne predstavlja sadašnje znanje o njima, dok neke druge droge nikada nisu ni bile procenjivane.\nPrema njenim rečima, psihoaktivne supstance treba klasifikovati u pogledu njihovog potencijala za zavisnost i druge štete koje one mogu da izazovu.\n„Danas to nije slučaj, neke supstance su legalno dostupne jer se smatraju korisnim (lekovi) ili kulturno važnim (alkohol), dok se druge smatraju destruktivnim i strogo su zabranjene“, navodi Drajfus.\nIzveštaj navodi i da su proizvodnja, prodaja i potrošnja ovih supstanci zabranjeni, sa nekada veoma tragičnim posledicama: ljude pogubljuju zbog krivičnih dela povezanih s drogom, žene hase zbog posedovanja droge i odvojene su od svoje dece, osobe-zavisnici se prisiljavaju na lečenje i tamo trpe fizičko i psihičko zlostavljanje, zajednice su rastrgane dok se organizovani kriminalci upuštaju u ratove, poljoprivrednicima su usevi poprskani štetnim pesticidima, a stotine hiljada ljudi svake godine umire od predoziranja povezanog sa drogom, zaraženi su HIV-om, nemaju mogućnost pristupa odgovarajućem tretmanu ili lekovima.\nŽorže Sampajo, bivši predsednik Portugala i član Globalne komisije za politiku prema drogama, ocenio je da ovaj izveštaj pruža novo naučno shvatanje o drogama. On osporava međunarodnu klasifikaciju droga koja pokazuje da ona ima malu ili nikakvu korelaciju s njihovim naučno procenjenim štetama.\nPrema njegovim rečima, dokazi zasnovani na sistemu klasifikacije droga može da napravi stvarnu razliku jer utiče i usmerava ljude na donošenje odgovornijih i manje štetnih izbora.\n„Korišćenje racionalnih dokaza za procenu štete od droga je, bez sumnje, korak napred”, ističe Sampajo.\nKlasifikacija psihoaktvnh supstanci je srž međunarodnog sistema kontrole droga. I zbog toga vlade moraju da osiguraju da je bude, jer ukazuje na jasne koristi i štete od droga, i omogućava odgovorne zakonske regulatorne modele za kontrolu narkotika, zaključuje se u Izveštaju Globalne komisije za politiku o drogama.\nDzonson: NATO ne vidi Kinu kao protivnika onako kako vidi…\nMerkel: Razgovaraćemo o nizu izazova, najpre Rusiji i Kini\nOpozicija pobedila na lokalnim izborima u Finskoj\nHiljade ljudi u Tel Avivu slavile kraj Netanjahuove ere…\nMjanmar: Uhapšen bivši rukovodilac programa imunizacije


Predstavljen digitalni projekat “Vremenska linija”: Objedinjena istorija srpske kulture - Glas Srpske\nIlijana Božić 01.07.2020 06:48\nBANjALUKA - “Vremenska linija kulture Republike Srbije i Srba van matice” naziv je digitalnog projekta koji je juče predstavljen u Narodnoj i univerzitetskoj biblioteci Republike Srpske.\nRiječ je o programu pokrenutom na inicijativu Ministarstva kulture i informisanja Republike Srbije, a koji realizuje Zavod za proučavanje kulturnog razvitka iz Beograda, istakla je direktorica Narodne i univerzitetske biblioteke RS Ljilja Petrović Zečić.\n- Projekat podrazumijeva portal koji objedinjuje ličnosti, događaje i objekte iz srpske kulture od praistorije do današnjih dana. Ideja je da pored toga program dovede do dijaloga, da zainteresuje ljude, te da pokaže širinu, kontinuitet i raznolikost srpske kulture - rekla je Petrović Zečić i dodala da se radi o jedinstvenom srpskom kulturnom prostoru.\nNaglasila je da se nada da će poslije ove prezentacije biti poznate informacije o tome kako se Republika Srpska sa svojim ličnostima, događajima i objektima može pridružiti ovom portalu.\nDirektor Zavoda za proučavanje kulturnog razvitka Vuk Vukićević istakao je da je “Vremenska linija” predstavljena putem internet sajta koji je posebno dizajniran i prilagođen sadržajima.\n- Pored pretraživanja po različitim kriterijumima postoji mogućnost pregleda fotografija, audio i vizuelnih materijala. Takođe, tu je i mogućnost određivanja posebnih tagova, a to je nešto što omogućava da najmlađi budu ciljna grupa koja će moći da prati razvoj “Vremenske linije” - objasnio je Vukićević.\nDodao je da “Vremenska linija” trenutno broji 1.800 različitih odrednica.\n- Važno je da je interaktivna i otvorena tako da je svim zainteresovanim omogućeno da pošalju svoje predloge odrednica. U planu je njeno proširenje tako da svi subjekti, ustanove i pojedinci mogu da šalju sve ono za šta misle da je važno za srpsku kulturu. Mi ćemo rado pregledati sve materijale i obogatiti sadržaje koji već postoji na internet sajtu vremenskalinija.rs - kazao je Vukićević.\nNaglasio je da su predstavljene biografije najvažnijih ličnosti počevši od Vuka Karadžića, Petra Kočića, srpskog nobelovca Ive Andrića pa do savremenih.\n- Prikazan je i glumački put Milene Dravić, a može se videti i kako su određene godine izgledali Bemus, Bitef ili Fest. Ideja je da se pokaže kontinuitet i bogatstvo kompletne kulture Srbije i Srba van matice. Odrednice su vezane za kulturno nasleđe, za umetnost i savremene i tradicionalne događaje. Želimo da se “Vremenska linija” približi sadašnjem trenutku i da se podstakne razgovor o kulturi i umetnosti među mlađim generacijama - zaključio je Vukićević.\nSajt je 15. janura predstavljen u Ministarstvu kulture i informisanja Republike Srbije i nalazi se u okviru pretraživača kulturnog nasleđa projekta koje takođe razvija pomenuto ministarstvo i dostupan je svima.\nPomoćnica ministra prosvjete i kulture RS Tanja Đaković istakla je da je ranije potpisana deklaracija o jedinstvenom kulturnom prostoru između Ministarstva kulture i informisanja Srbije i Ministarstva prosvjete i kulture RS proizvela niz zajedničkih kulturnih događaja.\n- Prije svega mislimo o forumu o ćirilici i njegovanju srpskog kulturnog identiteta. Ti su i brojne izložbe koje su organizovali Arhiv RS i Pedagoški muzej u Beogradu, a koji se takođe odnosio na školstvo. Svi projekti su imali za cilj da pokažu da je u pitanju jedinstven kulturni prostor koji razdvaja Drina, a spajaju duhovnost i snaga srpskog naroda - kazala je Đakovićeva.\nPreminuo glumac Dejvid Prous, čuveni Dart Vejder


Grad Zrenjanin - U toku radovi na čišćenju i izmuljavanju Begeja na lokaciji budućeg pristana\nPočetna / U toku radovi na čišćenju i izmuljavanju Begeja na lokaciji budućeg pristana /\nU toku radovi na čišćenju i izmuljavanju Begeja na lokaciji budućeg pristana\nIzgradnja pristana na Begeju, deo velikog projekta prekogranične saradnje Rumunija - Srbija, počela je uklanjanjem trske na lokaciji između mosta u Zmaj-Jovinoj ulici (“Žuti most”) i lučnog pešačkog mosta u naselju “Berbersko”. Izvađen materijal se deponuje na kasetu pripremljenu na desnoj obali reke, kod Mužljanskog mosta. Na taj način, paralelno će se urediti dve lokacije uz reku, jer će nakon završetka radova na izgradnji pristana i ovaj deo obale, kod Mužljanskog mosta, biti pristupačan i očišćen.\nBegej na ovom mestu pravi veliku okuku i najširi je na čitavom toku kroz grad. Međutim, usled višedecenijskog neodržavanja plovnog toka i znatnog zamuljavanja, veći deo okuke je zarastao u trsku i širina rečnog toka je, praktično, prepolovljena. Uklanjanje velike površine pod trskom, sve do lučnog pešačkog mosta, prva je faza realizacije ovog projekta i trenutno se izvodi s dva plovna bagera i baržom, koja izvađen materijal transportuje nizvodno i odlaže kod Mužljanskog mosta.\nVrednost radova na uređenju Begeja i izgradnji pristana iznosi 600 hiljada evra i deo je projekta BEGA - Revitalizacija navigacione infrastrukture na Begeju, ukupne vrednosti oko 14 miliona evra. U Srbiji se realizacija projekta odnosi na revitalizaciju kanala Begej na potezu od granice sa Rumunijom do hidrotehničkog objekta u Kleku, u dužini od 32,26 kilometara. Projekat revitalizacije kanala Begej podrazumeva sanaciju hidrotehničkih objekata - prevodnica (“šlajzova”) u Kleku i Srpskom Itebeju i izgradnju dvonamenske staze (radno-inspekcione i biciklističke), od granice sa Rumunijom do prevodnice u Kleku. Takođe, obuhvata i izgradnju marine - pristana u širem centru Zrenjanina, izradu tehničke dokumentacije za potrebe izmuljenja, deponovanja i remedijacije sedimenta na plovnom Begeju, kao i nabavku plovnog bagera i plovne kosačice za održavanje njegove plovnosti. Radovi su započeti 2017. godine, a završetak je planiran za 2021. godinu.\nKoordinator realizacije ovog projekta, pomoćnik gradonačelnika Zrenjanina Duško Radišić, kaže da je rok za izgradnju pristana četiri meseca. Njegovom izgradnjom biće omogućen pristup obali turističkim brodićima, čiji će putnici moći da se bezbedno iskrcaju na uređenu levu obalu reke i u roku od desetak minuta stazom prošetaju do centra grada. Takođe, biće to i polazna tačka za turtističku plovidbu ka Carskoj Bari, Kleku ili ka ušću Begeja u Tisu i doneće, svakako, nove mogućnosti za razvoj nautičkog turizma u Zrenjaninu i srednjem Banatu.\nU sklopu aktivnosti uređenja lokacije budućeg pristana organizovana je i ekološka akcija presađivanja drvoreda koji se nalazio iza nekadašnje fabrike “Sloga - mideri”, uz biciklističku stazu sagrađenu 2016. godine između mosta u Zmaj-Jovinoj ulici i Ulice Toše Jovanovića. Ovim je strma obala Begeja na tom potezu pripremljena za dalje radove i prilaz pristanu, jer će se na njoj graditi betonski bedem za privezivanje čamaca.


Noć dizajnerskih i vintage prodavnica - WANNABE MAGAZINE\nPrvi put u Beogradu održaće se City Design & Vintage Night, akcija koja ima za cilj da skrene pažnju na male dizajnerske i vintage prodavnice koje su tokom prethodnih nekoliko godina Beograd transformisale u ozbiljan modni i kreativni centar.\nNoć dizajna održaće se u petak 19. juna 2015. godine širom centra Beograda. Tada će ove zanimljive radnje svoja vrata otvoriti od 17 časova do ponoći uz popuste na unikatnu i dizajniranu garderobu, obuću, aksesoare, nakit i nameštaj do čak 30%, a mnogi će ponuditi i vredne poklone svim kupcima, biće organizovane mini žurke u tim prostorima, gostovanja DJ-eva, deliće se kokteli i celo veče će biti prava fešta za sve koji krenu u istraživanje ovih skrivenih kreativnih kutaka Beograda.\nPotvrđeno je učešće više od 40 lokala, a konačan spisak biće objavljen uskoro. Detaljan vodič kroz City Design and Vintage Night biće objavljen 15. juna sa preciznom mapom centra grada na kojoj će biti obeležene lokacije svih učesnika. Generalni sponzor je Societe Generale banka, a sponzori su Jana voda i Smirnoff.


Moskva spremna za dijalog uprkos neprijateljstvu Ukrajine - Sputnjik Srbija\n09:37 20 Jun 2021\nMoskva spremna za dijalog uprkos neprijateljstvu Ukrajine\n19:30 31.05.2017 Preuzmite kraći link\nRusija je otvorena za konstruktivan dijalog i uzajamno korisnu saradnju sa Ukrajinom, uprkos otvoreno neprijateljskim potezima aktuelne kijevske vlasti, navodi se u saopštenju Ministarstva spoljnih poslova Rusije objavljenom povodom 20. godišnjice potpisivanja Sporazuma o prijateljstvu, saradnji i partnerstvu 31. maja 1997. godine.\nKijev: Na granici sa Rusijom napraviti neprobojnu tvrđavu\n„Uprkos otvoreno neprijateljskim koracima aktuelne kijevske vlasti, ne umaramo se od ponavljanja da je ruska strana otvorena za konstruktivan dijalog i uzajamno korisnu saradnju. Ne sumnjamo da ćemo pre ili kasnije doći do potrebe za obnovom punih odnosa između naših zemalja i naroda“, saopštilo je Ministarstvo.\nMinistarstvo sa žaljenjem ističe da je „državni udar u Kijevu 2014. godine“ doveo do toga da su današnji odnosi dveju zemalja „daleko od duha i reči Ugovora iz 1997. godine“.\n„Međutim, samo postojanje dokumenta predstavlja zalog za postojanje temelja za oživljavanje bilateralnih odnosa“, istaknuto je u saopštenju.\nU saopštenju se navodi da je u trenutku potpisivanja dokumenta 1997. godine Moskva „bila ispunjena nadom za razvoj i jačanje bilateralnih odnosa“. „Veliki sporazum postao je naš pravni okvir na osnovu kojeg su potpisane desetine dokumenata u svim oblastima rusko-ukrajinske saradnje“, podsetilo je Ministarstvo spoljnih poslova Rusije.\nNova histerija u Kijevu nakon Putinove izjave u Parizu\nKijev pretresa prostorije „Jandeksa“ u Ukrajini\nUkrajina želi da prekine železnički saobraćaj sa Rusijom\nspremnost, saradnja, Ministarstvo spoljnih poslova Rusije, Ukrajina\n09:10 Mediji: Amerika može zamrznuti odluku o stupanju Ukrajine u NATO


Na samom početku, pri uvodnoj reči na ovom skupu, kom je pored ostalih prisustvovao novi američki ambasador u Srbiji Kajl Skot koji je jedva čekao da dođe u Srbiju, kako je izjavio neposredno po imenovanju na ovu funkciju, skojevci su simbolično i jasno poručili šta misle o američkoj spoljnoj politici, američkim vojnim i drugim intervencijama u inostranstvu. Naime, skojevci su uzeli reč u samom uvodu, izašli pred oko 1200 okupljenih u majicama na kojima je pisalo USA OUT (SAD napolje) i NKPJ-SKOJ, i glasno poručili da u Srbiji na ciljeve spoljne politike SAD ne gledamo blagonaklono, kao i da NATO fašisti ovde nisu dobrodošli.\nObezbeđenje skupa je hitro reagovalo, i udaljilo sa skupa skojevce koji se nisu ni na koji način poneli huliganski, preteći ili agresivno. Tako se ponelo obezbeđenje koje je našim mladim drugovima uvrtalo ruke, pretilo da će im smrskati lica i slično. Skojevci su predati policiji koja je čekala ispred hotela, i posle dužeg zadržavanja na ulici, privedeni su u stanicu policije. NKPJ i SKOJ oštro protestvuju protiv ovako brutalnih mera preduzetih protiv mladih ljudi koji su prisustvovali otvorenom skupu na kom nikog i ničim nisu ugrozili, niti se poneli huliganski. O daljem ishodu postupka protiv naših aktivista obavestićemo javnost naknadno.\nVažno je napomenuti da je ovaj skup koji je otvorio bivši ministar inostranih poslova Srbije, i bivši istaknuti funkcioner DS-a, Vuk Jeremić, ugostio pored novog američkog ambasadora i američkog politikologa Džozefa Naja, Džejmsa Stavridisa, dekana američke elitne "Flečer" škole, predsednika vašingtonskog Centra za nove američke studije Ričarda Fontejna i bivšeg poljskog šefa diplomatije i ministra odbrane Radoslava Sikorskog. Svi spomenuti su žestoki zagovornici agresivne zapadne imperijalističke politike,u prvom redu američke.\nTakođe, da napomenemo da su SAD i NATO 1999. godine počinili stravične ratne zločine nad našom zemljom i našim narodom, da su uzrokovali materijalnu štetu od 100 milijardi dolara, da su se pritom koristili Ženevskom konvencijom zabranjenim oružjem poput bombi sa osiromašenim uranijumom, kao i kasetnim bombama. Odgovorni su i za političku i ekonomsku okupaciju i otuđenje Kosmeta, južne srpske pokrajine iz okrilja Srbije, kao naravno i za rasparčavanje naše domovine SFR Jugoslavije i izazivanje bratolubilačkih ratova na njenom tlu.\nMladi aktivisti naše Partije demonstrirali su slobodarski duh našeg naroda, naš otpor okupaciji, ugnjetavanju i eksploataciji koju svetski policajac, SAD nameće slobodoljubivim narodima širom sveta.\nNATO fašisti, ovde vam nije mesto!


Crna Gora dobila prostorije u novoj zgradi NATO-a – Balkanekspresrb.rs\nNovo sedište NATO-a, kako piše Pobjeda, biće dom za savremenu i ujedinjenu Alijansu. Ovo je važan element transformacije NATO-a za 21. vek, saopšteno je ranije na sajtu Alijanse, pri čemu se navodi da će nova zgrada bolje podržati rad NATO-a\nCRNA GORA, kao buduća članica NATO-a, već ima kancelarije u novom sedištu Alijanse koje će biti predstavljeno 25. maja na NATO samitu u Briselu, piše podgorička Pobjeda.\nIzgradnja kompleksa ekoloških zgrada koštala je oko 750 miliona evra, a ukupan trošak novog obekta je, kako navodi NATO, oko 1,1 milijardi evura.\nNovo sedište NATO-a, kako piše Pobjeda, biće dom za savremenu i ujedinjenu Alijansu. Ovo je važan element transformacije NATO-a za 21. vek, saopšteno je ranije na sajtu Alijanse, pri čemu se navodi da će nova zgrada bolje podržati rad NATO-a.\nIzgradnja kompleksa ekoloških zgrada, koji se nalazi preko puta sadašnjeg, u predgrađu Brisela, počela je u oktobru 2010.godine, a Severnoatlantski savez će se preseliti u novo sedište ove godine.\nSaveznici su odlučili 1999.godine da je NATO-u potrebno namensko sedište koje će zameniti ono privremeno iz 1967.godine. Sadašnja zgrada je pretprana i zahteva stalno i skupo održavanje, navodi NATO kao glavne razloge izgradnje novog sedišta. Dodaju i da se od 1967.godine, broj NATO saveznika gotovo udvostručio, od 15 do 28 članica.Veliki broj partnerskih nacija je otvorio diplomatska predstavništva u NATO-u. Kao rezultat toga, skoro jedna petina se nalazi u privremenim strukturama – navode iz Alijanse i ističu da će nova zgrada omogućiti svim saveznicima da imaju potreban prostor, i da postoje i mogućnost za širenje ukoliko se ukaže potreba.U novoj zgradi je, kako objašnjavaju, smanjena potrošnja energije zahvaljujuć i korišćenju solarne energije i naprednom sistemu osvjetljenja.\nNova zgrada omogućava da se smanji uticaj na životnu sredinu zahvaljujuć i recikliranim materijalima, zelenim krovovima, efikasnom upravljanju vodama, što predstavlja integraciju u koncept šireg urbanog planiranja. Dodaje se i da će biti smanjena potreba za putovanjima stranog osoblja zahvaljujući video telekonferencijama.U sedištu Alijanse je zaposleno ukupno 4.200 vojnog i civilnog osoblja. Projekat vredan više od milijardu finansirale su zemlje članice NATO-a.♦\nTagsCrn Gora NATO


Ukoliko ste ženska osoba, trenutak koji najviše isčekujete celog života, je verovatno onaj kada vas vaša voljena osoba zaprosi…\nOvo obeležava početak veridbe, prilike koja zahteva fantastični prsten. Pogledajte novosti iz Tiffany kolekcije. Poznati juvelirski brend Tiffany & Co. su sada osmislili predivnu kolekciju prstenja koja je zaista očaravajuća, koliko god je to moguće. Ova nova kolekcija stvorena je sa ciljem da poboljša Tiffany liniju vereničkog prstenja, sa ručno sečenim dijamantima u fokusu. Kolekcija nosi naziv Harmony. Dragoceni kamen smešten je na prsten uz pomočć platine koja dodatno pojačava presijavanje i iskre.


Benzinski agregati - Agregati na benzin\nAgregati » Benzinski agregatiBenzinski agregati март 16, 2015 by Agregati Benzinski agregati za struju su se do sada pokazali kao vrlo efikasni uređaji koji rade na benzin i mogu da obezbede dovoljne količine električne energije za snabdevanje određenih poslovnih postrojenja ili domaćinstva.\nNaši benzinski agregati su veoma pouzdani i proverenog kvaliteta, tako da slobodno možete koristiti i svoje tehnički najosetljivije uređaje bez ikakve bojazni da će biti bilo kakvih štetnih posledica. Svi agregati su testirani pre puštanja u prodaju, a sve detaljne informacije u vezi sa njima možete dobiti ukoliko dođete direktno kod nas ili pozovete bilo koji od raspoloživih telefona.\nAgregati vam mogu olakšati život i pojednostaviti obavljanje svakodnevnih aktivnosti u slučaju da se javi problem sa regularnim snabdevanjem električne energije. Da biste u svakom trenutku bili spremni da nastavite sa dnevnim obavezama, agregat vam je neophodan uređaj.\nAgregati na benzin obezbeđuju najveći broj radnih sati u proizvodnji energije za snabdevanje domaćinstva ili poslovnog prostora, a vrlo su štedljivi tako da nećete mnogo beznzina trošiti u poređenju sa koristima koje ćete imati od naših agregata.\nObezbeđujemo vam najbolje agregate na benzin, poslednje generacije, koji garantuju takav kvalitet električne energije da nećete primetiti nikakvu razliku. U svim uslovima kada vam električna energija nije dostupna (bez obzira da li imate vikendicu na vrhu planine, ili se nalazite kilometrima daleko od najbližeg mesta, ili prosto tokom putavanja imate potrebu za korišćenjem određenih uređaja), naši agregati mogu da budu idealno rešenje za vas.\nSvi naši benzinski agregati su odličnih tehničkih performansi, mali su potrošači, a skoro da su bešumni potpuno, tako da nećete ni primetiti kada su uključeni. Ideja nam je da osigurate nesmetano funkcionisanje vašeg domaćinstva ili kompanije u svim nepredvidivim okolnostima, jer zaista razumemo kako nezgodno može biti prekinuti dotok električne energije u sred posla i dnevnih obaveza.\nNabavite svoj agregat još danas, pripremite se za sve što vas čeka, jer jedino kod nas možete pronaći agregat po vašoj meri, koji će u potpunosti zadovoljiti vaše potrebe.\nAgregati na benzin velike snage, male potrošnje i zanemarljivih dimenzija mogu biti vaš adut u životu i poslovanju, a mi smo tu da vam omogućimo da do njih dođete po veoma povoljnim uslovima, da vam ih dostavimo najbrže moguće i da počnete sa njihovom upotrebom odmah po isporuci.


5 Dec 2013 - 12:38 Salon Link\nOd šestog do osmog decembra na Šumadija sajmu u Kragujevcu će biti otvoren Sajam automobila. Okupiće se uspešne dilerske kuće, prodavci najnovijih modela iz auto-industrije, komponentaši i proizvodjači opreme, osiguravajuće kuće i lizing kompanije.\nPremijere sajma automobila u Los Anđelesu\n10 Nov 2013 - 17:37 Salon Link\nOd 22. novembra do 1. decembra, Los Anđeles će biti domaćin ovogodišnjeg izdanja sajma automobila, na kojem ćemo imati priliku da uživamo u brojnim premijerama, ali i konceptnim modelima.\n16. Sajam automobila u Budvi od 9. do 13. oktobra\n7 Okt 2013 - 17:12 Salon Link\nNa Jadranskom sajmu će se od 9. do 13. oktobra održati 16. Sajam automobila. Najveći broj izlagača na jednom mestu u Crnoj Gori biće ponovo u prilici da u sajamskom ambijentu publici predstavi premijere i novitete poznatih svetskih brendova koje zastupaju.\nFoto galerija: sajam automobila Niš 2013\n6 Okt 2013 - 19:03 Salon Link\nDanas je završen "Auto-Moto Fest Niš 2013", sajam automobila, motora i prateće opreme. Ovo je bio 5. po redu sajam ovog tipa u Nišu u organizaciji City Marketing Centra, a pod pokroviteljstvom grada Niša.\nAuto Moto Fest Niš 2013. od 4. do 6. oktobra\n3 Okt 2013 - 13:21 Salon Link\nU organizaciji City Marketing Centra, a pod pokroviteljstvom grada Niša, od 04. do 06. oktobra 2013. godine od 10h-20h, u hali Čair i ispred hale održaće se V sajam automobila, motora i prateće opreme\nBudva: Sve spremno za 16. Sajam automobila\n24 Sep 2013 - 22:33 Salon Link\nNa Jadranskom sajmu u Budvi u toku su pripreme za 16. izdanje Sajma automobila, koji će se održati od 9. do 13. oktobra. Prema najavama iz Jadranskog sajma, broj najavljenih i do sada prijavljenih izlagača obećava još jedan respektabilan automobilski događaj u Crnoj Gori.\n13. sajam motornih vozila i opreme od 16. do 20. oktobra na Novosadskom sajmu\n23 Sep 2013 - 22:44 Salon Link\nNovi modeli automobila koji će se tek pojaviti na tržištu Srbije i regiona, biće predstavljeni na 13. sajmu motornih vozila i opreme od 16. do 20. oktobra na Novosadskom sajmu.\nVIDEO: Najava za Auto moto Fest Niš 2013\n21 Sep 2013 - 12:36 Salon Link\n5. sajam automobila, motora i prateće opreme\nSajam u Frankfurtu: Svetskim premijerama protiv loše prodaje\n12 Sep 2013 - 11:57 Salon Link\nSalon automobila Frankfurt 2013: lista noviteta\n9 Sep 2013 - 01:30 Salon Link\n65. izdanje međunarodnog Salona automobila u Frankfurtu će biti održano između 12. i 22. septembra, s tim što za predstavnike medija (njih oko 10.000) počinje još 10. septembra.\nSalon automobila u Zagrebu od 10. do 12. maja\n8 Apr 2013 - 17:16 Salon Link\nKako prenosi Tanjug, u Hrvatskoj se procenjuje da bi ovogodišnji "Zagreb Auto Week", u svom trećem izdanju, mogao da bude najveći i najsadržajniji do sada. Salon automobila biće održan od 10. do 12. maja, i biće upotpunjen novim sadržajima, sa dva manja propratna sajma - "Auto Servis Show" i "G Tuning Show".\nFoto-galerija: Hostese sa Sajma automobila u Beogradu 2013 (130 slika)\n21 Mar 2013 - 18:28 Salon Link\nFoto-galeriju prelepih hostesa sa ovogodišnjeg Sajma automobila u Berogradu možete pogledati u našoj foto-galeriji ekskluzivno dan pre zvaničnog otvaranja Sajma za posetioce.\nFoto-galerija: Sajam automobila Beograd 2013 (250 slika)\n21 Mar 2013 - 18:26 Salon Link\nDan pre zvaničnog otvaranja Beogradskog sajma automobila za posetioce, u našoj foto-galeriji možete ekskluzivno pogledati najatraktivnije automobile.


Lamborghini Aventador SVJ i zvanično predstavljen! - "Razjareni bik iz pakla"\nLamborghini Aventador SVJ je konačno i zvanično predstavljen na "nedelji automobila" u Montereju, i predstavlja sve ono čemu smo se nadali.\nKao što već svi verovatno znaju, Aventador SVJ je najekstremniji Lamborghini u dosadašnjoj istoriji i ima performanse vredne divljenja. Kako bi to i dokazao, ovaj model je nedavno postavio rekord na legendarnom Nirburgringu, i postao je najbrži serijski automobil legalan za javne puteve na toj stazi.\nSrce modela Aventador SVJ čini atmosferski V12 agregat zapremine 6,5 litara koji razvija 770 konjskih snaga i 720 Nm obrtnog momenta. Zahvaljujući njemu SVJ od 0 do 100 km/h ubrzava za samo 2,8 sekunde, a do 200 km/h za 8,6 sekudni. On postiže i maksimalnu brzinu od 350 km/h.\nIako to nije puno bolje od performansi standardnog modela Aventador, zahvaljujući aktivnoj aerodinamici je puno agilniji i ima veću silu prijanjanja (downforce). Snaga se na Pirelli P Zero Corsa pneumatike prenosi preko ISR sedmostepene transmisije.\nA sada ono po čemu se SVJ najviše razlikuje od standardnog Aventadora: spoljašnji dizajn. Naime, novi model italijanskog proizvođača egzotičnih automobila je opremljen drugom generacijom aktivne aerodinamike koja nosi ime Aerodinamica Lamborghini Attiva (ALA).\nOva napredna aerodinamika je premijerno predstavljena na modelu Huracan Performant, a zahvaljujući njoj, sila prijanjanja modela SVJ je za čak 40 procenata veća nego kod standardnog modela, dok je u isto vreme otpor vazduha smanjen za 1 procenat.\nNa prednjem delu modela se ističe par "krilaca" koje se aktiviraju za manje od 500 milisekundi. Kada su ona otvorena, koeficijent otpora vazduha postaje bolje, zahvaljujući čemu je SVJ bolji prilikom ubrzavanja na pravoj liniji. Na zadnjem delu automobila takođe postoje "krilca", koja se kada je ALA isključena automatski povlače u karoseriju. Kada SVJ ulazi u krivine u zavisnosti od skretanja otvara levo ili desno "krilo", a sila prijanjanja se povećava tamo gde je najpotrebnija.\nSve u svemu, ovaj model izgleda kao da je spreman da napravi "pokolj" među konkurencijom. Tom izgledu dodatno doprinose i novi krov izrađen od ugljenikovih vlakana, novi prednji spliter, pragovi i jedinstvene felne. Jednostavno rečeno, SVJ čini da Aventador SV izgleda potpuno jednostavno.\nNa "nedelji automobila", Lamborghini je predstavio specijalno izdanje, model Aventador SVJ 63, koji predstavlja omaž godini u kojoj je osnovana kompanija i biće proizveden u samo 63 primeraka. Na nejmu se ističe bela boja sa crnom grafikom, zlatnim detaljima i nalepnice sa brojem "63".\nProizvodnja "standardnog" Lamborghini Aventador SVJ će biti ograničena na 900 primeraka, a svaki od njih će se prodavati po ceni većoj od 500.000 dolara.


Žene u crnom: Slanje vojske u Šid podstiče klimu rasizma\nLjudi sa migrantske rute u okolini Šida (19. decembar 2017)\nNevladina organizacija "Žene u crnom" ocenila je da ne postoje nikakvi razlozi za angažovanje Vojske Srbije u izbegličkim centrima u Šidu, Principovcima i Adaševcima, i da slanje pripadnika Ministarstva odbrane dodatno militarizuje izbegličku tragediju u Srbiji.\n"Dovođenje Vojske Srbije u izbegličke centre na zapadu Srbije podstiče klimu rasizma i fašističkih napada učestalih i pre uvođenja vanrednog stanja, a koji su tokom ovog perioda kulminirali nedavnim napadom u Obrenovcu", ocenjuje se u saopštenju.\nTa nevladina organizacija dodala je da su uvođenjem vanrednog stanja migrantima, izbeglicama i tražiocima azila u prihvatnim centrima i centrima za azil oduzeta elementarna ljudska prava, u ime navodne zaštite od epidemije.\n"Dolazak u Šid i nastupi ministra odbrane Aleksandra Vulina i zamenika načelnika Generalštaba Vojske Srbije Petra Cvetkovića samo su podigli već visoki stepen militarizacije državnih organa i potpuno nepotrebnog podgrevanja atmosfere 'traženja krivca'", ocenile su Žene u crnom.\nKako se u saopštenju te NVO dodaje, to što je vrhovni komandant Vojske Srbije Aleksandar Vučića pozvao ministra i generala i poslao vojsku u Šid, pokazuje da je vanredno stanje faktički i dalje na snazi, i posle ukidanja.\nU saopštenju se navodi da nije jasno objašnjenje Ministarstva odbrane da je vojska u migrantskom kampu angažovana da bi "pomogla policiji", jer od ukidanja vanrednog stanja policija nije identifikovala nijedan incident koji su na području te opštine izazvali migranti.\nPodsetimo, Vojska Srbije je, naredbom predsednika Aleksandra Vučića, od 16. maja, rasporedila svoje pripadnike u Šid, mesto u blizini granice sa Hrvatskom, gde se nalaze tri prihvatna centra za migrante i izbeglice.\nNaređeno raspoređivanje vojske oko migrantskih centara u Šidu\nKako je saošteno iz Komesarijata za izbeglice i migracije, Vojska će obezbeđivati centre "iz dodatne predostrožnosti", a zbog većeg broja migranata u tom području.


Novi program podrške Serbia Ventures\nDugoročno ulaganje u startap ekosistem Srbije\nFond za inovacionu delatnost traži partnera za osnivanje fondova preduzetničkog kapitala u cilju ubrzavanja rasta startap ekosistema u Srbiji. Pokretanjem novog programa podrške Serbia Ventures, Fond želi da podstakne privatne investitore da ulažu u startap preduzeća sa visokim potencijalom za rast.\nPrivatnim investitorima sa udruženim sredstvima, izgrađenim poslovnim veštinam i stečenim investicionim iskustvom, od danas je na raspolaganju dikretni podsticaj do 5 miliona evra za osnivanje uspešnog fonda preduzetničkog kapitala. Novi vid podrške, smanjuje rizik privatnim investitorima i povećava dostupnosti finansijskih sredstava za razvoj tehnoloških preduzeća kako bi postigli značajniji uspeh na tržištu.\nDugogodišnjim ulaganjem kroz programe podrške u ranim fazama razvoja, Fond je potvrdio da su mladim preduzećima nakon uspešno završenog osnovnog razvoja proizvoda/usluge/tehnologije neophodna dodatna ulaganja u vidu mentorstva, finasisjkih sredstava i međunarodnih poslovnih veza. Dugoročno ulaganje u inovacioni startap ekosistem stvoriće perspektivna preduzeća sa jačim poslovnim kapacitetima.\nDetaljne predloge dugoročnih investicionih strategija učesnici javnog poziva mogu podneti online putem portala Fonda za inovacionu delatnost do 15. juna 2022. godine do 15 časova.\nSredstva za realizaciju javnog poziva bezbeđena su iz budžeta Republike Srbije, sa razdela Ministartva prosvete, nauke i tehnološkog razvoja, a dizajn programa kreiran je od strane Inicijative „Digitalne Srbije“ kroz program podrške Vlade Švajcarske.


Kancelarija za ljudska i manjinska prava i UNICEF zajedno za ostvarivanje prava svakog deteta\nBeograd, 17. novembar – Suzana Paunović, v.d. direktora Kancelarije za ljudska i manjinska prava, i Michel Saint-Lot, direktor UNICEF-a u Srbiji, potpisali su danas dvogodišnji Memorandum o razumevanju.\nCilj saradnje je pružanje podrške radu Saveta za praćenje primene preporuka mehanizama Ujedinjenih nacija za ljudska prava kroz veće uključivanje organizacija civilnog društva u ovaj proces.\nPoseban akcenat buduće saradnje biće na sprovođenju preporuka Komiteta za prava deteta.\nPaunović je istakla značaj podrške koju UNICEF pruža Kancelariji za ljudska i manjinska prava u nastojanjima da se u punoj meri primene postojeći zakoni kojima su definisana prava dece, kao i da se razvijaju novi modeli podrške deci i porodicama sa decom.\nMichel Saint-Lot je istakao da je zajednički cilj UNICEF-a i Vlade Republike Srbije da svako dete u Srbiji ostvari svoja prava i da će UNICEF nastaviti da podržava aktivnosti Vlade koje treba da doprinesu ostvarivanju ovog cilja.


Nazad TOM I DŽERI\nChloë Grace Moretz, Michael Pena, Rob Delaney\nJedno od najomiljenijih rivalstava u istoriji ponovo oživljava kad se Džeri useli u najlepši hotel U NjuJorku uoči "venčanja veka", prisiljavajući očajnog organizatora venčanja da hitno zatraži nužne mere. Kloi Grejs Morec nalazi se u ulozi tek zaposlene Kajle, koja ima zadatak da reši problem glodavaca u hotelu pre važnog događaja. Kajla za pomoć uzima Toma kako bi zajednički zaustavili nestašnog Džerija. Sledi naravno epska bitka mačke i miša koja preti da uništi njenu karijeru, venčanje, a moguće i ugled samog hotela. No, uskoro se pojavljuje još veći problem: zlobni i ambiciozni zaposleni koji se urotio protiv njih troje. U bioskopu Eurocinema prikazivaće se od 18. februara!


5 Sep 2015 Više\nUS OPEN - PETI DAN: Novak uz dosta muke pobedio Sepija, težak poraz Nadala od Fonjinija\nNovak Đoković u trećoj rundi nije briljirao kao u prve dve, ali je ipak ostvario maksimalnu pobedu - 6:3, 7:5, 7:5 protiv odličnog Italijana Andreasa Sepija. Teški uslovi za igru nisu...pročitaj više.\n4 Sep 2015 Više\nATLETSKI MITING DIJAMANTSKE LIGE U CIRIHU: Trijumf Ivane Španović uz novi nacionalni rekord\nIvana Španović pobedila je u skoku udalj na najčuvenijem atletskom mitingu na svetu, u Cirihu, i još jednom popravila nacionalni rekord Srbije, koji sada iznosi 7,02 metara....pročitaj više.\nUS OPEN - ČETVRTI DAN: Viktor u trećem kolu, izbacio i drugog Amerikanca, sledeći je Jang\nZa Viktora Troickog ovogodišnje Otvoreno prvenstvo Amerike je upravo to - okršaj sa domaćim teniserima. Posle eliminacije Frensisa Tijafoa u prvom kolu, u drugoj rundi naš as...pročitaj više.\n3 Sep 2015 Više\nUS OPEN - TREĆI DAN: Novak kao brzi voz pregazio Maurera, Filip pružio jak otpor Fereru\nNovak Đoković nastavlja sa fantastičnim partijama na ovogodišnjem Otvorenom prvenstvu Amerike. I kroz drugu rundu svetski broj jedan je prohujao kao brzi voz, ostvarivši za svega sat...pročitaj više.\n2 Sep 2015 Više\nUS OPEN - DRUGI DAN: Viktor konačno prekinuo seriju poraza, Janko i Aleksandra nisu uspeli\nTroje srpskih tenisera u prilično lošoj formi i raspoloženju dočekali su ovogodišnji US Open. Viktor Troicki je od Vimbldona nanizao čak šest poraza u nizu, a Janko...pročitaj više.\nFINALNA SERIJA KOŠARKAŠKE LIGE SRBIJE: Zvezda sjajna, pomračenje Partizana ATP/WTA MASTERS U KANADI: Novak i Jelena uspešni na startu, Viktor i Janko eliminisani ZAVRŠENE KVALIFIKACIJE ZA FINALNI TURNIR NOVOG DEJVIS KUPA: Srbija izbegla debakl u Uzbekistanu, Krajinović opet igrač odluke TENISKI KUP FEDERERACIJA - SVETSKA GRUPA B: Španija prevelik zalogaj za oslabljenu Srbiju WTA TURNIR U LUKSEMBURGU: Jelena nastavlja pobednički niz, Ana ispala zbog sudijskih grešaka ATP/WTA TURNIRI: Srbi bolji od Australijanaca - Tipsarević pobedio Tomića, a Lajović Kokinakisa PRVO KOLO SVETSKE GRUPE DEJVIS KUPA: Novak predvodi Srbiju protiv Hrvatske AUSTRALIJEN OPEN - SEDMI DAN: Veliki preokret Kirjosa protiv Sepija, Dimitrov propustio šansu ATP MASTERS 1000 TURNIR U MADRIDU: Najveća pobeda Lajovića u karijeri, Delpo pao za plasman u četvrtfinale ZAVRŠENO EP U KOŠARCI ZA DAME: Srbija prvi put šampion Evrope, izboren plasman na OI u Riju EVROPSKO PRVENSTVO U KOŠARCI: Srbija superiorna u grupi, Finska rival u osmini finala Anin povratak u vrh svetskog tenisa PRVA FAZA KOŠARKAŠKE EVROLIGE - 19. KOLO: Zvezda poražena u Izraelu, povređen i Feldin SVETSKO PRVENSTVO ZA ODBOJKAŠICE U JAPANU 2018: Srbija opet u najboljih šest, povrede veliki problem u završnici turnira SERIJA ZA 3. MESTO KOŠARKAŠKE LIGE SRBIJE: Mega Leks i naredne sezone u ABA ligi


Odložena dva kola rukometne Supelige zbog korone: Zaječarke idu na pauzu do januara - Glas Zaječara\nHome Sport Odložena dva kola rukometne Supelige zbog korone: Zaječarke idu na pauzu do...\nOdložena dva kola rukometne Supelige zbog korone: Zaječarke idu na pauzu do januara\nRukometašice Zaječara nisu izašle na parket u 7. kolu Superlige protiv Naise 14. novembra, pošto je susret odložen zbog toga što je nekoliko igračica ekipe iz Niša zaraženo koronavirusom, istakao je za “Glas sporta”, Jugoslav Petrović, direktor Rukometnog kluba “Zaječar 1949”.\nDirektor Superlige Jovan Popadić potvrdio je u izjavi za “Južne vesti” da će kompletno kolo biti odloženo do daljeg, piše Glas sporta.\n“Naisa se javila da ima tri igračice sa pozitivnim nalazima i još tri za koje sumnjaju da imaju. I da je jedna igračica sa koronom, ja bih utakmicu odložio jer je rizik prevelik. Neće biti nijedne utakmice 7. kola Superlige za vikend, pogodilo se da šest ekipa ima zaražene igračice, pa nema prostora da se igra neka utakmica”.\nS obzirom da je pre pauze zbog Evropskog prvenstva, koje je na programu od 3 – 20. decembra u Danskoj, bilo predviđeno još jedno kolo Superlige, u kome bi Zaječarke ugostile Jagodinu 21. novembra, zbog sve većeg broja zaraženih rukometašica, doneta je odluka da i ono bude odloženo za narednu godinu. Nastavak takmičenja zakazan je za 23. januar, s tim što postoji mogućnost da neke od odloženih utakmica budu odigrane i ranije.\nNema sumnje da je ova odluka išla na ruku rukometašicama Zaječara, koje od starta Superlige ne znaju za pobedu, pa se posle pet odigranih utakmica nalaze na začelju tabele bez ijednog osvojenog boda. Svakako je potrebno napraviti presek, dovesti prava pojačanja, a možda i posegnuti za povratkom nekih od brojnih zaječarskih rukometašica koje sa uspehom brane boje drugih srpskih klubova.\nOno što je zanimljivo je da su sve tri odložene utakmice jesenjeg dela prvenstva one u kojima Zaječarke igraju kod kuće, pa će tako 2021. godine u hali sportova na Kraljevici biti odigrani mečevi protiv Mladosti iz Nove Pazove, ali i Jagodine i Naise.\nNaisa je posle nekompletnog prvog dela sezone lider Superlige sa maksimalnih 12 bodova, a sa klupe je predvodi selektor ženske rukometne reprezentacije Ljubomir Obradović. Prvi pratilac je ekipa Jagodine sa 9 bodova, ispred Radničkog iz Kragujevca i šabačkog Medicinara sa 8, s tim što Jagodinke imaju utakmicu manje od ostalih ekipa iz vrha tabele.\nNa začelju su Mladost na 11. mestu tabele sa jednim bodom, ali iz samo tri odigrane utakmice i Zaječar bez bodova, sa svih pet poraza na svom kontu. Ipak, ima još dosta da se igra, a cilj svih u Rukometnom klubu “Zaječar 1949” je opstanak koji donosi 10. pozicija, a na kojoj se trenutno nalazi Mladi Radnik sa 3 boda, koliko ima i novosadska Vojvodina na 9. mestu.\nPrethodni tekstViše ulica i objekata u Zaječaru u sredu bez struje\nNaredni tekstU Majdanpeku uvedena vanredna situacija


Kineski lovac presreo australijski osmatrački avion\nTanjug 5. juna 2022. 08:11\nKANBERA – Kineski borbeni avion presreo je opasnim manevrom australijski vojni osmatrački avion u regionu Južnog kineskog mora 26. maja, saopštilo je danas Ministarstvo odbrane Australije.\nKineski lovac J-16 presreo je pomorski osmatrački avion Kraljevskih australijskih vazduhoplovnih snaga (RAAF) P-8 koji je izvršavao „rutinsku aktivnost pomorskog nadzora“ u međunarodnom vazdušnom prostoru 26. maja, navodi se u saopštenju, prenosi Rojters.\n„Presretanje je rezultiralo opasnim manevrom koji je predstavljao bezbednosnu pretnju za avion P-8 i njegovu posadu“, kaže se u saopštenju, prenosi britanska agencija.\nPremijer Australije Entoni Albaneze obavestio je novinare u Pertu da je njegova vlada, „putem odgovarajućih kanala“, obavestila Kinu da je zabrinuta\nAustralijski ministar odbrane Ričard Marls naveo je da je kineski mlaznjak doleteo veoma blizu aviona RAAF-a i ispustio „plevu“, male komade aluminijuma koji su uleteli u motor australijske letelice.\n„Sasvim je očigledno da je ovo veoma opasno“, izjavio je Marls za televiziju ABC, prenosi Rojters.\nAustralija se ranije pridružila Sjedinjenim Američkim Državama u oceni da kineski stav o spornim ostrvima u Južnom kineskom moru nije u skladu sa međunarodnim pravom.\nMinistarstvo odbrane Australije je navelo da je decenijama vršilo pomorski nadzor i da „to radi u skladu sa međunarodnim pravom, koristeći pravo na slobodu plovidbe i preletanja u međunarodnim vodama i vazdušnom prostoru“.\nOdnosi između Australije i Kine, zemalja koje su glavni trgovinski partneri jedna drugoj, nedavno su pogoršani zbog rastućeg kineskog uticaja na Pacifiku nakon što je Kina tražila regionalni bezbednosni sporazum sa državama pacifičkih ostrva.\nU maju ove godine došlo je do još jednog incidenta kada je australijska vojska primetila kineski obaveštajni brod kod zapadne obale Australije, na udaljenosti od 50 nautičkih milja od osetljivog odbrambenog objekta koji koriste australijske i američke podmornice.\nU februaru su Kina i Australija pogoršali odnose zbog incidenta u kojem je, kako su navele australijske vlasti, jedan od njenih pomorskih patrolnih aviona otkrio laser usmeren na njega sa kineskog vojnog broda.


Merkel protiv Trampa: Da li je Amerika potrebna Evropi\nBeta 29. maja 2017. 14:25\nOkrenuta je jedna stranica istorije i počelo je stvaranje novog svetskog poretka, a posebno novog odnosa Evrope i Amerike i otvoreno je pitanje da li je Amerika predsednika Donalda Trampa i dalje potrebna Evropi.\nTo smatraju, iako još s nevericom, mnogi u uzavrelim institucijama Evropske unije i NATO pošto je najuticajniji političar EU i vodja najmoćnije države Unije, kancelarka Angela Merkel, izjavila da su „prošla vremena“ kad su EU i Amerika mogli da se potpuno medjusobno oslanjaju.\nAngela Merkel je, što je ocenjeno kao vrhunac njenog neslaganja s politikom američkog predsednika, predočila da je to posebno „iskusila proteklih dana“ na sastancima EU i NATO vodja s Trampom i, možda istorijskom porukom, naglasila da Evropljani „istinski“ moraju uzeti svoju sudbinu u sopstvene ruke.\nS najvećom pažnjom su analitičari i mediji u Francuskoj, čiji novi predsednik Emanuel Makron naglašava nužnost da se ojačanom „nemačko-francuskom pokretačkom snagom“ obnovi EU, propratili krajne ozbiljne poruke Angele Merkel, uz ocenu da je doveden u pitanje dosadašnji „sistem vrednosti“ na kojem su počivali odnosi SAD i Nemačke, pa i cele Evrope.\nPariski list Mond tako zaključuje da je na pomolu nova era u nemačko-američkim, a to znači i evropskim odnosima s Vašingtonom, navodeći da su se tradicionalne posleratne veze Evrope i Nemačke temeljile posebno na velikoj američkoj pomoći starom kontinentu kroz Maršalov plan obnove i garantovanje bezbednosti u doba blokova i Hladnog rata.\nMond navodi da „sad Angeli Merkel izgleda jako daleko ona Amerika iz doba kad je predsednik Džon Kenedi 1963. rekao u Zapadnom Berlinu: ‘Ja sam Berlinac'“.\nTo se ogleda u potvrdi Trampove politike „Amerika na prvom mestu“ i činjenice da on smatra da svetski sporazum o zaštiti prirodne sredine nije u interesu američke industrije, da je neodrživo da naročito Nemačka ima ogromne viškove u trgovini s Amerikom, kao i da Evropa mora sama da se temeljito pobrine za sopstvenu odbranu, a ne da „američki poreski obveznici“ plaćaju većinu izdataka za NATO.\nAngela Merkel je odmah posle pobede Trampa na izborima u SAD ocenila da ne postoje samo interesi, već i vrednosti koje su temelj američko-evropskog savezništva, a tu je spomenula i ljudska prava, nezatvaranje u sopstvene granice, zaštitu prirodne sredine.\nAmerički portal Politiko u svom evropskom izdanju daje dva vidjenja ovog sad već jasnog zaokreta u Nemačkoj, a to bez sumnje znači i politici EU prema Vašingtonu.\nJedan ugledni analitičar smatra da ne treba izvlačiti tako dalekosežne zaključke iz izjava nemačke kancelarke, pošto će „na kraju Evropa ipak shvatiti da joj je uvek potrebna Amerika“.\nSuprotno tome je mišljenje da je sad dovedeno u pitanje temeljno načelo u doba stvaranja NATO-a, a to je da Nemačka, zbog iskustva iz dva svetska rata, više nikad ne sme biti pretnja evropskoj bezbednosti.\nNATO je ustanovljen da „Ruse drži izvan, Amerikance unutar, a Nemce na tlu“ Evrope, napominje drugi analitičar. „Sad Merkel poručuje da Amerikanci nisu zaista u Evropi, pa otud Nemačka i Evropa moraju imati bitniju i nezavisniju ulogu nego u proteklih 70 godina“, kaže on.\nNa ovo mišljenje se nadovezuje i uvodničar pariskog lista Figaro koji, poput mnogih analitičara i političara u EU i NATO, ocenjuje da je Tramp „ozbiljno uzdrmao saveznike jer je odbio da se izričito izjasni za načelo kolektivne odbrane“ u NATO.\nItalijanski list Republika u naslovu analize ističe da je Angela Merkel u suštini poručila: „Više ne možemo verovati Americi“, torinska Stampa to isto navodi i kaže da je „Zapad podeljen, a cure informacije da će se SAD povući iz Pariskog sporazuma o klimatskim promenama“.\nNemačka kancelarka, navode analitičari u EU, sad jasno potvrdjuje da obnovljenom nemačko-francuskom osovinom u Uniji kroz vidljivo željeni savez s novim francuskim predsednikom Makronom želi snaženje ekonomskog jezgra i, naročito, odbrane EU, uz velika ulaganja u vojnu industriju.\nTo je i moćan zalog, kako izgleda, osamostaljivanja Evrope od zavisnosti od Amerike na vojno-odbrambenom planu, kao i utvrdjivanja samostalnije ekonomske i politike, a prvenstveno otvorenosti u trgovini sa svetom što je od životnog značaja za nemačku izvoznu privredu.\nTramp odbacuje velike svetske trgovinske slobodne zone i sporazume i krenuo je, na temelju onoga što vidi da je na korist američkih interesa, u stvaranje bilateralnih ekonomskih odnosa s velikim svetskim partnerima s ciljem da spreči „nepoštenu trgovinu“ u kojoj američki partneri, uključujući Nemačku, stalno imaju višak.\nEvropski diplomatski zvaničnici ocenjuju da su sad pred EU i NATO iskrsli krupni problemi koje će iznutra nejedinstveni Evropljani teško rešavati. Takodje se primećuje da novi francuski predsednik Makron tek treba da dokaže svoju snagu i državničku viziju i sposobnost.\nMakron danas u Versaju s ruskim predsednikom Vladimirom Putinom razgovara posebno o krizama u Siriji i Ukrajini, a, kako se napominje, posle razgovora nasamo s Trampom u Briselu je izjavio da je američki predsednik „otvoreniji nego što se veruje, voli neposredan kontakt i u stanju je da promeni stav“.\nMakron je rekao i da poštuje Putina s kojim će, kako je rekao „imati zahtevan dijalog“.


Faktor | Komšić i Dodik sa delegacijom Kraljevine Švedske: Ekonomsku saradnju podići na viši nivo i intenzivirati je\nKomšić i Dodik sa delegacijom Kraljevine Švedske\nČlanovi Predsjedništva BiH Milorad Dodik i Željko Komšić primili su ministricu vanjskih poslova Kraljevine Švedske Ann Linde, ministra unutrašnjih poslova Kraljevine Švedske Mikaela Damberga, te specijalnog izaslanika protiv organizovanog kriminala Hakana Jevrella.\nRazgovarano je o bilateralnim odnosima BiH i Švedske, koji su dobri i prijateljski, bez otvorenih pitanja, a konstatovano je da je ova važna posjeta doprinos osnaživanju dobrih bilateralnih odnosa.\nKonstatovano je da ekonomsku saradnju treba podići na viši nivo i intenzivirati je, te bh. tržište približiti interesu švedskih uvoznika.\nTakođer je rečeno da dvije zemlje spaja i mnogobrojna bh. dijaspora, koja je odlično integrisana u švedsko društvo i spona je između BiH i Švedske.\nIzražena je zahvalnost Švedskoj na podrši reformskim i integracijskim procesima BiH, kao i procesu proširenja.\nŠvedska je snažan zagovornik proširenja Evropske unije na Zapadni Balkan i snažno podržava Bosnu i Hercegovinu na njenom putu ka evropskim integracijama.\nŠvedska dugoročno podržava održivi razvoj i integraciju BiH u EU, te saradnju treba nastaviti unapređivati u oblastima kao što su ekonomske integracije, vladavina zakona, ljudska prava, rodna ravnopravnost i okoliš.\nRazgovarano je o obavezama koje BiH treba ispuniti kroz 14 ključnih prioriteta iz Mišljenja EK o zahtjevu BiH za članstvo u EU, sa snažnim fokusom na njihovu realizaciju.\nČlanovi Predsjedništva BiH izrazili su opredjeljenje za nastavak evropskog puta BiH.\nEU podržava regionalnu saradnju i inicijativu "Mali Schengen", koja podrazumijeva uvođenje standarda koji se primjenjuju u EU, a inicijativa je priprema zemalja regije za punopravno članstvo u EU, rečeno je tokom susreta.\nŠvedska preuzima predsjedavanje OSCE-om 2021. godine, pa je bilo razgovora i o sigurnosti u Evropi pred njihovo predsjedavanje, a akcenat susreta je stavljen na borbu protiv organizovanog kriminala.\nKonstatovano je da je organizovani kriminal zajednički problem, koji nadilazi pojedinačne državne granice i kao takav zahtijeva snažnu saradnju.\nSastanku je, u ime predsjedavajućeg Predsjedništva BiH Šefika Džaferovića, prisustvovao savjetnik Haris Imamović.\nŽeljko KomšićMilorad DodikHaris Imamovićdelegacija Kraljevine Švedske\nCikotić sa Linde i Damberg: Istaknuta dobra saradnja u oblasti borbe protiv organiziranog kriminala


Protesti mogu biti pravi finansijski teret za državni budžet u Albaniji\nBy Albanian Free Press / Објављено на: March 20, 2019\nČesti protesti albanske opozicije u fokusu su medijskih izveštaja, ali ono o čemu mediji ne izveštavaju je količina novca koja se troši da se ti protesti drže pod kontrolom.\nVlada i njene institucije moraju primeniti različite mere koje su omogućene novcem poreskih obveznika. Vlasti su kupile nove bezbednosne sisteme, kamere, snimače, specijalno oružje za ispaljivanje suzavca i čitav arsenal policijske opreme.\nČinjenica da vlasti povećavaju nivo opasnosti sa 2 na 1 tokom dana kada se održavaju protesti, takođe povećava troškove specijalnih snaga i drugih bezbednosnih struktura.\nSve to dovodi do troškova koji bi se inače izbegli, a novac koji se troši na njih mogao bi se potrošiti na druge važnije stvari za društvo.\nS druge strane, u nekim slučajevima su se i sami protesti pretvorili u nasilno nanošenje štete raznim vladinim zgradama.\nOvo takođe povećava dodatne troškove koji se moraju naplatiti novcem poreskih obveznika. Do sada nije bilo zvanične procene šteta i troškova upravljanja bezbednošću tokom ovih protesta. Međutim, vladini funkcioneri priznaju da se troškovi povećavaju.\nU intervjuu za Albanian Free Press, Fadil Nasufi, sadašnji poslanik Socijalističke partije, bivši gradonačelnik Berata i načelnik tog okruga, takođe priznaje činjenicu da protesti izazivaju dodatne troškove.\nNasufi kaže da “vlada ne uživa u ovoj situaciji”, dodajući: “Državne institucije su dužne da izdvoje dodatne ljude, energiju, opremu i novac kako bi održali javni red tokom ovih protesta”.\nNasufi takođe ističe da postoji još jedan trošak sa kojim se zemlja mora suočiti: “Ovi protesti izazivaju veliku štetu imidžu Albanije”. U stvari, ova situacija ima i druge implikacije. To potvrđuje i g. Nasufi: „Ovi akti donose nesigurnost, nestabilnost i neizvesnost za preduzeća, turizam, investicije i razvoj“. Sada kada je predviđeno da se protesti održavaju svaki put kada se skupština sastane, što znači najmanje jednom sedmično, situacija se još više pogoršava. Stoga je efikasna intervencija za smirivanje situacije neophodna i neizbežna. Sve što možemo da uradimo je da sačekamo i vidimo šta nas čeka u budućnosti.


VLADA FBIH: Utvrđen Nacrt zakona o šumama, donjeta odluka o zabrani blokada na svim saobraćajnicama u FBiH\nVlada Federacije BiH utvrdila je na sjednici u Mostaru Nacrt zakona o šumama i uputila ga u redovnu parlamentarnu proceduru. U cilju osiguranja sigurnosti građana, prometa putnika i roba i neometanih ekonomsko-finansijskih tokova, Vlada Federacije BiH zabranila je blokadu svih autoputeva, regionalnih i magistralnih cesta na teritoriji Federacije BiH.\nPo riječima federalnog ministra poljoprivrede, vodoprivrede i šumarstva Šemsudina Dedića, Nacrt zakona o šumama prevashodno uređuje zaštitu šuma i šumskog zemljišta, koji čine preko 50 posto teritorije Federacije BiH, i njim se obezbjeđuje državno gospodarenje jednim od najvrjednijih prirodnih resursa u Federaciji BiH.\nUtvrđivanje ovog Nacrta zakona uslijedilo je, kako je naveo, nakon sedam godina zakonskog vakuuma jer Federacija BiH nema Zakona o šumama na nivou Federacije BiH.\n"Nacrtom zakona o šumama obezbjeđuje se i transparentnost prodaje šumskih drvnih sortimenata i Vlada će donijeti podzakonski akt kojim će utvrditi kriterije za bodovanje kupaca na tržišnim osnovama, kojom će se obezbijediti mogućnost da poduzeća sa većim stepenom finalizacije pod istim uslovima imaju prednost kod raspodjele sirovine", pojasnio je Dedić.\nPooštrena je i kaznena politika, a predviđene su daleko veće kazne za nepoštivanje Zakona o šumama, kako za korisnike šuma tako i za sve one koji se ponašaju suprotno odredbama zakona.\nOvim zakonom su propisane jasne obaveze, nadležnosti, ali i odgovornosti i sankcije za nepoštovanje zakona.\nU cilju osiguranja sigurnosti građana, prometa putnika i roba i neometanih ekonomsko-finansijskih tokova, Vlada Federacije BiH zabranila je blokadu svih autoputeva, regionalnih i magistralnih cesta na teritoriji Federacije BiH.\nVlada traži da ministarstva unutrašnjih poslova kantona, u skladu sa svojim ustavnim i zakonskim ovlaštenjima, ne izdaju odobrenja za okupljanje pravnim i/ili fizičkim osobama, ukoliko procijene da će to dovesti do ugrožavanja sigurnosti građana, prometa putnika i roba ili ometati ekonomsko-financijske tokove.\nPo riječima federalnog ministra zdravstva Vjekoslava Mandića, Vlada je usvojila odluku da se iz tekuće pričuve izdvoji nedostajućih 1.011.000 KM za nabavku cjepiva za imunizaciju, kao i informaciju o aktivnostima glede utvrđivanja novog Pravilnika o načinu kontrole cijena, načinu oblikovanja cijena lijekova i načinu izvještavanja o cijenama lijekova u Bosni i Hercegovini i esencijalne liste lijekova na državnoj razini.\nDodao je kako je zaključeno da će se Vlada Federacije BiH obratiti Vijeću ministara i tražiti žurno donošenje esencijalne liste lijekova, kao i novog Pravilnika o načinu kontrole cijena, načinu oblikovanja cijena lijekova i načinu izvještavanja o cijenama lijekova u Bosni i Hercegovini, ali uz striktno poštovanje propisanih procedura utvrđenih Zakonom o lijekovima i medicinskim sredstvima ("Sl. glasnik BiH", br. 58/2008).\nJedan od zaključaka je, kako je rekao Mandić, da će Vlada Federacije BiH zatražiti od Vijeća ministara da, prije donošenja novog Pravilnika, bude sačinjena finansijska simulacija njegove primjene u odnosu na sredstva obveznog zdravstvenog osiguranja.\nGovoreći o Izvještaju o radu Federalnog zavoda za zapošljavanje, koji je Vlada Federacije BiH usvojila, direktor tog zavoda Omer Korjenić istakao je kako je u prošlog godini zabilježen nastavak tendencije rasta broja zaposlenih, dok je broj nezaposlenih smanjen.\n"Ovaj trend je nastavljen i u ovoj godini tako da smo u martu ove godine u Federaciji BiH imali 452 958 zaposlenih, što je za skoro 2500 više u odnosu na januar ove godine. Također, kada posmatramo broj nezaposlenih, u aprilu ove godine imali smo 377 926 nezaposlenih osoba što je za skoro 12 800 manje u odnosu na januar", rekao je Korjenić.\nOn ističe kako je ovo prvi put nakon osam godina da imamo ovako drastičan pad broja nezaposlenih osoba, što, kako je rekao, sigurno govori o revitalizaciji privrednih aktivnosti u Federaciji BiH.\n"Nadamo se da će se ovaj trend nastaviti i da ćemo i u drugoj polovini imati ta pozitivna kretanja", poručio je Korjenić.


Empoli jači za mladog Slovenca - Sportske novosti\nNaslovna Sportske novosti Empoli jači za mladog Slovenca\nEmpoli jači za mladog Slovenca\nEmpoli je danas realzovao transfer mladog slovenačkog igrača Mihe Zajca iz redova ljubljanske Olimpije, a vrednost ovog transfera je 1,5 miliona evra.\nOvaj dvadesetdvogodišnji fudbaler najbolje se snalazi na mestu ofanzivnog veziste, za Olimpiju je ove sezone odigrao 21 meč, postigao 8 golova i zabeležio 1 asistenciju. Ponikao je u Interbloku iz Ljubljane, ali je kao jako mlad prešao u NK Bravo.Odakle je najpre poslat na pozajmicu u Celje.Za Celje je odigrao 58 mečeva, postigao 3 gola i imao 7 asistencija.Posle povratka prelazi u Olimpiju u transferu vrednom 400 hiljade evra. Za ljubljansku ekipu odigrao je 77 utakmica,postigao 19 golova i zabeležio 12 asistencija , i postao jedan od važnijih igrača kluba iako ima tek 22 godine.\nZa reprezentaciju Slovenije je odigrao 3 meča ,a prošao je i sve mlađe uzrasne kategorije nacionalne selekcije.\nO ovom transferu Zajc je izjavio : ,, Prvo i pre svega, želeo bih da se zahvalim NK Olimpija Ljubljana, a posebno njegovom predsedniku, Milanu Mandariću, koji je bio od prvog dana maksimalno korektan prema meni i istovremeno prema mojim ambicijama. Ovom prilikom, želim da još jednom ponovim da nisam imao nameru da žurim u odlasku iz zemlje, ali je želja vodećih ljudi u Empoliju da me odmah dovedu i u isto vreme daju značajno mesto u početnih jedanaest , to je jednostavno bio preveliki izazov , tako da smo na kraju, a na zadovoljstvo obe strane, dogovorili moj prelazak. Olimpiji želim u budućnosti sve najbolje i da se u mesecu maju radujemo odbrani svoje nacionalne titule. Uveren sam da će moji bivši prijatelji uspeti u tome “\npreazni rok italija\ntransferi 2017 fudbal\nPrethodni tekstGent doveo napadača\nSledeći tekstLegendarni Holanđanin ne voli Murinjov stil igre


Mame u Srbiji - manje plaćene, više opterećene [IZVEŠTAJ]\nDanas je u Beogradu, u prostorijama Filozofskog fakulteta, predstavljen izveštaj Mame u Srbiji koji predstavlja sažetak istraživanja Instituta za sociološka istraživanja Filozofskog fakulteta Kultura rađanja i partnerski život u Srbiji sprovedenog uz podršku organizacije Centar za mame. Rezultati dobijeni ovim istraživanjem pomoći će nam da razumemo društveni položaj žena u Srbiji danas, posebno u životnom periodu kada se odlučuju za majčinstvo. Istraživanje predstavlja neposredno iskustvo preko 1500 mama iz cele zemlje i nastoji da bolje razume njihove stavove i mišljenja o problemima društvene podrške materinstvu, planiranju roditeljstva, partnerstvu i rađanju.\n„Pored strateških odluka i zakonskih rešenja, ono na čemu treba da radimo je promena razmišljanja i tradicionalnih patrijarhalnih obrazaca o ulozi žene u društvu i porodici. Važno je da jačamo svest o tome da ne postoje muški i ženski poslovi, da je dete jednako dete i oca i majke i da se ne podrazumeva da žena treba da bude jedina koja će preuzimati brigu o deci i domaćinstvu. Srbija će, po uzoru na razvijene evropske zemlje nastaviti da radi na usklađivanju rada i materinstva. Na nama je da ženama koje rade a žele da se ostvare kao majke pružimo podršku,” izjavila je prof. dr Zorana Mihajlović, potpredsednica Vlade i predsednica Koordinacionog tela za rodnu ravnopravnost povodom objavljivanja istraživanja.\nIstraživanje je pokazalo da više od 60% zaposlenih žena u Srbiji prima plate koje su manje od republičkog proseka – njih 14,7% zarađuje manje od 150 evra mesečno, 46.9% ima platu od 150 do 300 evra, 29.1% između 300 i 500 evra, 5.9% od 500-700 evra i svega 3.4% preko 700 evra. Ništa bolje brojke nisu ni one koje se odnose na zaposlenje: 20.2% žena je nezaposleno, 6.4% su domaćice, 5.4% obavlja poslove „na crno”, 3.2% ima honorarne poslove, dok 11.9% radi na određeno vreme. Stalno zaposlenih ima tek 49.5%, ali stalno zaposlene kod kuće su gotove sve – žene i dalje obavljaju većinu poslova u kući te su tako one te koje primarno kuvaju, peru veš, brinu o deci i o starijim članovima porodice.\n„Radimo više, plaćene smo manje i uvek smo ‚glavni krivci‘ za ‚belu kugu‘ u Srbiji“, izjavila je Jovana Ružičić, direktorka udruženja Centar za mame, opisujući život današnjih mama. „Dok se država bavi besmislenim sloganima, mi želimo da razumemo kako današnje mame usklađuju poslovne i privatne obaveze, koje sve uloge igraju u svojim porodicama, kako se odnose prema ulogama koje se za njih podrazumevaju, kako se odnose prema sopstvenom reproduktivnom zdravlju i šta im se dešava u porodilištima. Umesto insistiranja da žene rađaju više, hajde da ih prvo upoznamo i razumemo”, izjavila je Ružičić i dodala da se rečima i sloganima ne postiže ravnopravnost, već poboljšanjem zakona i kontrolom njihovog sprovođenja.\n„Rezultati ovog istraživanja ne ukazuju na unapređenje ravnopravnosti žena u srpskom društvu danas. Generalno, primanja žena su znatno niža u odnosu na njihove partnere, a životni balans između privatnog i javnog života je i dalje narušen visokom opterećenošću žena podelom poslova i odgovornostima u kući, u uslovima u kojima budžet porodice zavisi od plaćenog rada i muškaraca i žena. U porodicama se uporno održava rodna segregacija u podeli poslova, a teret brige za stare i bolesne u celini pada na žene. Više pokazatelja ukazuje da se sistem vrednosti žena/majki u Srbiji danas formira u pravcu repatrijarhalizacije, naročito kada je u pitanju najmlađa generacija žena – ova grupa trpi višestruke pritiske. Istraživanje takođe navodi na zaključak da razvijanje demokratske političke kulture nije moguće u uslovima opšteg pada životnog standarda, a još manje u okvirima javnih politika baziranih na prevaziđenim i nacionalističkim modelima populacione politike. Rad na povećanju životnog blagostanja i životnog balansa žena generalno se pokazuje kao osnovna i neophodna karika koja nedostaje u rodnim politikama u Srbiji danas”, izjavila je dr Nada M. Sekulić, antropološkinja, redovna profesorka na Filozofskom fakultetu Univerziteta u Beogradu i koordinatorka istraživanja.\nSkoro dve trećine žena na prvom porođaju dobije hormone za izazivanje i pojačavanje kontrakcija, a svaka peta dobija indukciju bez jasne medicinske indikacije. Svaka četvrta žena kod koje je rađena ručna dilatacija grlića materice se toga ni ne seća, što jasno ukazuje da medicinsko osoblje ne obaveštava ženu o procedurama koje vrši nad njenim telom. Iako se epiduralna anestezija pokazala kao najbolje sredstvo za ublažavanje porođaja i pomoć porodilji, u Srbiji skoro trećina žena nema mogućnost korišćenja te vrste anestezije zbog neopremljenosti porodilišta. Iako nemaju epidural, sve bolnice daju trudnicama sedative tokom porođaja, što ima kontraefekat na njih, jer umesto smirenosti i koncentrisanosti na trenutni događaj, one se osećaju disocijativno, dezorijentisano i isključeno iz iskustva sopstvenog porođaja. Takođe, u svim sprskim porodilištima rutinski se sprovodi pritiskanje stomaka, te je kroz to iskustvo prošlo dve trećine žena u Srbiji, iako je dokazano da je ova intervencija visokorizična, kako za bebu tako i za majku. Kada se porađate u Srbiji, možete biti gotovo sigurne da ćete dobiti epiziotomiju. Istraživanje Mame u Srbiji pokazuje da je 90 odsto prvorotki podvrgnuto ovoj intervenciji, kao i tri četvrtine svih porodilja u Srbiji.\nPročitajte ceo Izvestaj Mame u Srbiji Centar za mame\nIzveštaj možete pronaći i ovde.\nCelokupno istraživanje Kultura rađanja i partnerski život u Srbiji dostupno je na sajtu časopisa Limes plus u tematu U senci javnih politika: rodne politike i rodno iskustvo\nOne Comment to "Mame u Srbiji – manje plaćene, više opterećene"\nŠta vam poklanjam za 8. mart? - MAMIN SVET\n[…] Mnogo toga je postignuto od momenta kada su 1857. godine, žene zaposlene u tekstilnoj industriji u Njujorku izašle su javno da demonstriraju zbog loših uslova rada i malih plata. Ali i dalje smo manje plaćene, manje poštovane, imamo manji pristup obrazovanju i radnom mestu, često smo diskriminisane zbog pola i rađanja, imamo mnogo više nepriznatnog kućnog rada… A tek mi mame…. Jedno dobro i otrežnjujuće istraživanje o položaju mama u Srbiji radio je Centar za mame, prepo… […]


Portland pobedio Denver, Jokić povredjen – Krstarica\nPortland pobedio Denver, Jokić povredjen\nBeta 24. novembra 2021. 07:45\nKošarkaši Portlanda pobedili su noćas Denver sa 119:100 i naneli mu peti uzastopni poraz u NBA ligi.\nPortland je predvodio Si Džej Mekalum sa 32 poena, a Demijan Lilard pobedi je doprineo sa 25 poena i pet asistencija. U devetoj uzastopnoj pobedi Nagetsa na domaćem terenu, Norman Pauel postigao je 15 poena, Aferni Simons 14, a Nasir Litl 13.\nU ekipi Denvera nije bilo srpskog centra Nikole Jokića zbog problema sa desnim ručnim zglobom, Džamala Mareja koji se oporavlja od povrede kolena, Majkla Portera zbog problema sa ledjima i Bonsa Hajlenda zbog problema sa skočnim zglobom.\nNajefikasniji u timu Denvera bio je Džef Grin sa 24 poena, Monte Moris postigao je 16, a Vil Barton i Aron Gordon po 11 poena.\nKošarkaši Njujorka pobedili su noćas Los Andjeles Lejkerse sa 106:100.\nNikse su predvodili Evan Furnije sa 26 poena i Džulijus Rendl sa 20 poena, 16 skokova i pet asistencija. Imanuel Kvikli doprineo je sa 14 poena, od kojih je 12 postigao u poslednjoj četvrtini.\nNjujork je u jednom trenutku vodio sa 25 poena, Lejkersi su uspeli da izjednače u trećoj četvrtini, ali ne i da povedu, pa su pretrpeli 10. poraz.\nU ekipi Lejkersa nije bilo Lebrona Džejmsa koji je suspendovan na jednu utakmicu zbog sukoba sa Ajzeom Stjuartom iz Detroita, koga je udario laktom u lice tokom prethodne utakmice. Tim iz Los Andjelesa predvodio je Rasel Vestbruk tripl-dabl učinkom od 31 poena, 13 skokova i 10 asistencija.\nEntoni Dejvis postigao je 20 poena uz šest skokova, a Ejveri Bredli 15 poena uz devet skokova.\nKošarkaši Dalasa pobedili su posle produžetka Los Andjeles Kliperse sa 112:104 i prekinuli niz od tri poraza.\nDalas su predvodili Kristaps Porzingis sa 30 poena i sedam skokova i Luka Dončić sa 26 poena, devet skokova i devet asistencija. Dorijan Fini Smit postigao je 17, a Tim Hardavej 13 poena, uz pet skokova.\nRedži Džekson bio je najefikasniji medju Klipersima sa 31 poenom uz 10 skokova, a Pol Džordž postigao je 26 poena, uz devet skokova i šest asistencija.\nKošarkaši Majamija pobedili su Detroit sa 100:92 i ostvarili petu pobedu u poslednjih šest utakmica.\nNajbolji u pobedničkom timu bio je Tajler Hirou sa 31 poenom i osam skokova. Kajl Lauri pobedi je doprineo sa 15 poena, osam asistencija i četiri skoka, Bem Adebajo sa 15 poena, devet skokova i pet asistencija, a učinak od 15 poena, devet skokova i pet asistencija imao je i Džimi Batler.\nU timu iz Detroita Džerami Grant bio je najefikasniji sa 21 poenom, sedam skokova, tri asistencije i tri ukradene lopte. Sadik Bej dodao je 15 poena, a Fenk Džekson 13.\nU ekipi nije bilo Ajzee Stjuarta, koji je suspendovan na dve utakmice zbog sukoba sa Džejmsom.


Pribilović: U Crnoj Gori nema partijskog zapošljavanja, sve je to rekla/kazala\nINTERVJU MINISTARKE JAVNE UPRAVE ZA "VIJESTI":\nKakav je Vaš stav u vezi oglasa za posao u javnoj upravi koji traju jedan, ili par dana, hoće li se prestati sa tom praksom? Upravna inspekcija u postupku nadzora do sada nije imala nijedan slučaj prijave da se postupak oglašavanja obavljao na taj način\nSuzana Pribilović, Foto: Printscreen\n03.02.2018. 19:12h Ažurirano: 03.02.2018. 19:12h\nMinistarka javne uprave Suzana Pribilović kaže da cilj racionalizacije u javnoj upravi, koja počinje za pola godine, nije otpuštanje viška zaposlenih!\nOna ocjenjuje i da 51-na i po hiljada zaposlenih u administraciji, od čega 10 hiljada na lokalnom nivou, nije dramatična brojka, te da će se eventualni višak riješiti preraspodjelom u druge organe, gdje fali kadra.\nMinistarka Pribilovic je u intervjuu Televiziji Vijesti takođe ustvrdila da u javnoj upravi nema poltičkog zapošljavanja, kao i da nije vidjela da je bilo oglasa koji su trajali po dva dana.\nUkoliko ih je bilo u javnim preduzećima, poziva da se sa tom praksom prestane .\nLjubica Milićević je ministarku javne uprave prvo pitala šta je pokazala dosadašnja analiza – u kojim oblastima ima viška zaposlenih.\nAktivnosti su u toku, tako da je prerano govoriti gdje postoji višak, odnosno gdje postoji manjak zaposlenih, ali je nesporno da mozemo u ovom trenutku istaći da vjerovatno u javnim institucijama i na lokalnom nivou možemo govoriti o eventualnom visku zaposlenih.\nHoće li se, dakle, za pola godine početi sa smanjivanjem broja zaposlenih i kako – otpuštanjem i penzionisanjem...?\nPostupak racionalizacije, koji je samo jedan segment procesa, će započeti u drugoj polovini ove godine nesporno je da taj postuak mora dovesti do saznanja koji je to optimalan broj zaposlenih u javnoj upravi. One informacije koje ja imam i imajući u vidu utvrđeni broj zaposlenih, mišljenja sam, u odnosu na standarde, da taj broj nije dramatičan, i nespornmo je da moramo stvoriti uslove da onamo gdje imamo viška zaposlenih da se prerasporede u druge organe jer cilj ovog postupka nije otpuštanje, kakva percepcija postoji kod građana i kako se to pokušava prikazati u javnosti, već da stvorimo efikasnu javnu upravu.\nOsnovna zamjerka sa raznih adresa, a prošle sedmice je potencirana i u parlamentu, je partijsko zapošljavanje – šta ćete uraditi u tom pogledu?\nNe mogu prihvatiti i ne slažem se sa tom činjenicom da ima partijskog zapošljavanja. Sve su to priće rekla-kazala, međutim, mi evidentne dokaze i činjenice o tome nemamo. Čak i kroz rad upravne inspekcije i nadzora ja do sad nemam saznanja da je utvrđeno bilo koje zapošljavanje da je ostvareno putem političkog zapošljavanja\nBudući da iz EU u kontinuitetu stiže ocjena da je naša javna administracija glomazna i neefikasna, šta ćete uraditi da se to promijeni i kako ocjenjujete kvalitet kadra?\nNe možemo reći da smo u potpunosti zadovoljni i iz tih razloga smo i predložili nova zakonska rješenja koja su naišla na podršku i razumijevanje EK u pravcu profesionalizacije i što stručnijeg odabira kadra koji su dio držane i lokalne uprave.\nKoliko su lokalne uprave odgovorile na potrebu smanjivanja svojih administracija i koje?\nTu se ne možemo pohvaliti i imamo određenog povećanja broja zaposlenih, međutim u ovih godinu imamo dobru saradnju sa njima\nKakav je Vaš stav u vezi oglasa za posao u javnoj upravi koji traju jedan, ili par dana, hoće li se prestati sa tom praksom?\nUpravna inspekcija u postupku nadzora do sada nije imala nijedan slučaj prijave da se postupak oglašavanja obavljao na taj način\nAko smo ipak imali te oglase na ZZZ koji su trajali nekoliko dana, uključujuci vikend, mislite li da takvi oglasi treba da postoje?\nMislim da je to negativna praksa i da se sa njom mora prekinuti i da se svaki postupak zapošljavanja mora sprovesti u transparentnoj, svima dostupnoj proceduri i u rokovima koji su objektivni.\nMinistarstvo javne upraveSuzana PribilovićZZZCG


Potpisujem :: Zašto su nam potrebne „hitne mere zaštite“ od nasilja\nMinistar Stefanović je odgovorio na predlog Autonomnog ženskog centra za dopunu Nacrta zakona o policiji uvođenjem „hitnih mera zaštite“ od nasilja prema ženama i nasilja u porodici, kao ovlašćenja policijskih službenika. AŽC je predložio i izradio, između ostalih, i dva amandmana na Nacrt zakona o policiji – jedna za dopunu čl. 53 u vezi sa policijskim ovlašćenjima, a drugi, novi član (iza čl. 82) – „Mera privremenog udaljavanja sa adrese stanovanja i privremene zabrane kontaktiranja sa određenim licima“.\nObrazloženje ministra je da postupanje policijskih službenika u predistražnom postupku nije samostalno, odnosno da ovim postupkom rukovodi javni tužilac, te policija ne bi mogla samostalno da primenjuje predložene mere.\nIpak, navedeno je da će ministar izvršiti dodatne konsultacije u vezi sa predlogom koji je napravio AŽC, sa Ministarstvom pravde i Republičkim javnim tužilaštvom (dopis ministra u prilogu).\nAŽC je odgovorio ministru, navodeći argumente za to da mere koje trenutno postoje u zakonima ne obezbeđuju zaštitu žrtve na način koji omogućavaju „hitne mere zaštite“, kako je to definisano čl. 52 Konvencije Saveta Evrope o sprečavanju nasilja protiv žena i nasilja u porodici (dopis AŽC u prilogu).


Da li je održiva mobilnost dostižan cilj u Srbiji? - EkoSistem\n22 сеп Da li je održiva mobilnost dostižan cilj u Srbiji?\nPosted at 10:31h in Politike, regulativa i strategije, Zaštita životne sredine\tby\tAsja\nOvogodišnja Evropska nedelja mobilnosti otvorena je u Kruševcu, koji je osvojio nagradu za lokalne samouprave koje su se istakle u promociji zdravijeg i čistijeg prevoza bez emisija štetnih gasova. Izgradnja biciklističkih staza i parkova koji podstiču alternativne vidove kretanja po urbanim sredinama je dobar početak na putu ka zelenijem saobraćaju – ali stvaranje gradova po meri biciklista i pešaka zahteva daleko sveobuhvatniji pristup.\nUostalom, Evropska nedelja mobilnosti jeste samo deo većeg, dugoročnog plana da Evropuz pretvori u zonu bez emisija štetnih gasova – aktivnosti su tu da motivišu građane i lokalne samouprave da stupe u akciju.\nDa li je u Srbiji moguće ostvariti ovako ambiciozne ciljeve, ako uzmemo u obzir da insfrastrukturni projekti neretko tretiraju životnu sredinu, zdravlje građana i njihove potrebe kao fusnotu, a ne kao osnovu razvoja?\nUkratko, šta je urbana mobilnost?\nUrbana mobilnost može se podeliti u tri osnovne kategorije: javni prevoz (autobusi, tramvaji, trolejbusi, vozovi), individualni prevoz (automobili, bicikli, trotineti, pešačenje) i teretni saobraćaj (kamioni, teretni vozovi, itd.). Svaka ova kategorija je ključni element funkcionalne urbane mobilnosti – ali kako urbane sredine rastu, tako raste i izazov efikasne organizacije i sinhronizacije ovih elemenata.\nNaime, povećanje broja vozila na putevima ne podrazumeva nužno i povećanje mobilnosti. Naprotiv, ono rezultira saobraćajnim gužbama, zakrčenim javnim površinama, zagađenjem vazduha, izgubljenim vremenom i u najekstremnijim slučajevima, gubitkom života. Kako je ovaj problem u poslednjih nekoliko decenija eskalirao u urbanim centrima širom sveta, izrodila se ideja održive mobilnosti.\nOdrživa mobilnost podrazumeva prelaz na alternativne i čistije vidove prevoza koji rasterećuju saobraćajnice, povećavaju “protočnost” saobraćaja i minimalizuju ili potpuno eliminišu emisije ugljen-dioksida: pešačenje, trotineti, bicikli i efikasan javni prevoz. Cilj Evropske nedelje mobilnosti jeste da se rešenja koja doprinose većoj popularizaciji takvog prevoza podstiču i promovišu.\nŽeliš da naučiš više o osnovama održive mobilnosti? Pogledaj naš besplatan onlajn kurs!\nBeograd – borba za puteve\nKad se govori o saobraćajnim gužvama i zakrčenim javnim površinama, Beograd vrlo lako može biti prva asocijacija. Iako je poslednjih decenija broj stanovnika u glavnom gradu Srbije dramatično porastao, taj rast nije pratio i razvoj saobraćajne infrastrukture, niti dugoročno planiranje njenog rasterećenja. Gužve u saobraćajnom špicu i uske ulice koje su pretvorene u parking zone, skoro neprohodne čak i za pešake, teško da mogu da ispune obećanje dostizanja održive mobilnosti.\nSituacija je nešto bolja na Novom Beogradu, gde široki bulevari dozvoljavaju da se saobraćaj rasporedi između pešaka, vozača automobila i biciklista. Šta je onda rešenje? U udruženju “Ulice za bicikliste” smatraju da se problemi u starijim delovima grada mogu prevazići menjanjem propisa. To bi značilo dozvolu za bicikliste da u užim ulicama idu sredinom trake, kao i da se omogući dvosmerno kretanje biciklista u jednosmernim ulicama, što se pokazalo kao uspešna praksa u Briselu.\n„Na taj način nadomešćujete nedostatak biciklističkih staza, pošto prosto nije moguće napraviti ih svuda u gradu. Vi nemate nijedan grad u Evropi koji ima hiljade kilometara biciklističkih staza, nego se to rasporedi tako što imate biciklističke staze, zone usporenog saobraćaja ili biciklističke ulice“, objasnio je predsednik udruženja Zoran Bukvić na tribini o bezbednosti biciklista u Srbiji.\nUčesnici tribine ocenili su da jedan od najvećih problema ipak ostaje odnos vozača motornih vozila prema biciklistima – koji su neretko viđeni kao smetnja, a ne ravnopravni učesnici u saobraćaju. Upravo u tom odnosu leži začaran krug – znajući stanje na putevima, građani koji bi rado zamenili automobil biciklom zaziru od ovog vida prevoza plašeći se za svoju bezbednost.\nTo bi moglo da promeni proširenje biciklističke infrastrukture u Beogradu – iz gradske uprave najavljuju čak 492 kilomentra novih biciklističkih staza do 2031. godine, koje će početi u Višnjičkoj ulici, Teodora Drajzera, Ustaničkoj i na Mirijevskom bulevaru.\nNovi Sad – biciklistički bum\nNovi Sad je u odnosu na Beograd donekle imao početnu prednost kad je reč o samoj strukturi grada, ali pomak napred je daleko primetniji. Pre malo više od 10 godina, biciklisti su činili 2-3% učesnika u novosadskom saobraćaju, sa trendom opadanja. Poslednja studija, urađena 2018. godine na Fakultetu tehničkih nauka za potrebe izrade “Smart plana” utvrdila je da je taj broj porastao za oko 300%. Na ulicama Novog Sada biciklisti čine čak 10% učesnika u saobraćaju i trenutno ih ima oko 30,000 sa trendom rasta, s obzirom na epidemiološku situaciju.\nOvakav bum u broju dvotočkaša na ulicama može se velikim delom pripisati i aktivnostima Novosadske biciklističke inicijative. Ovo udruženje građana je uspelo da skrene pažnju na probleme biciklista i pešaka kroz akciju poznatu kao “Novosadska kritična masa” koja se tradicionalno održava svakog poslednjeg petka u mesecu. Tada biciklisti na kratko preuzimaju glavne puteve u Novom Sadu, nudeći sliku sasvim drugačijeg prevoza.\nIako je kritična masa bila odličan marketinški potez – promene zahtevaju malo više rada. “Navike se ne menjaju preko noći i postoje određeni mehanizmi kako to treba raditi”, istakao je predsednik NSBI, Marko Trifković, istakavši da promene često nisu popularne i da se rezultati godina rada u ovoj oblasti zaista vide tek od 2018. naovamo. U čemu je tajna uspešne inicijative civilnog sektora?\nOsim entuzijazma, potrebno je mnogo upornosti i znanja iz oblasti koje želimo da menjamo. To ne podrazumeva samo medijske nastupe ili interesantne ulične akcije, već i sposobnost da se pronađu relevantne informacije, stigne do donosilaca odluka i “sparinguje” s njima u procesu javne rasprave.\n“Ako se bavite promenama navika ljudi i njihovih stavova, važno je izučiti na koji način možemo da utičemo na ljude. Mnoge stvari za koje intuitivno mislimo da bi funkcionisale, ispostave se kao nefunkcionalne i mogu biti kontraproduktivne”, kaže Trifković.\n“Dobra stvar je da odredimo ko su ljudi sa kojima možemo da radimo, gde možemo naći saveznike i podršku, a gde ne treba gubiti vreme. Bitno je i raditi na tome da organizacija bude održiva, jer entuzijazam je zaista jedna potrošna stvar. Takođe, važno je biti siguran šta je to tvoj cilj koji se može preneti u jednoj rečenici tako da svi jasno i nedvosmisleno mogu da se prepoznaju u njemu i znaju kako da stignu do njega”, dodao je on.\nDakle, promene jesu moguće – ali ambiociozni ciljevi zahtevaju srazmerne sposobnosti i ulaganja. Glavna misija programa EKO-SISTEM jeste upravo osnaživanje civilnog sektora da se uhvati u koštac sa tako sveobuhvatnim i dugoročnim ciljevima kao što je održiva mobilnost. To podrazumeva edukaciju samih udruženja građana, finansijsku podršku, ali i podsticanje umrežavanja sa organizacijama koje dele iste ili povezane ciljeve.\nOd sledeće godine, organizacije civilnog društva imaće priliku da konkurišu za grantove u okviru programa EKO-SISTEM koji implementiraju Mladi istraživači Srbije uz podršku Švedske. Zato je sada pravo vreme da dobre ideje polako počneš da stavljaš na papir – do tada, prijavi se za naš newsletter da te informišemo o našim aktivnostima i aktuelnim konkursima.\nTakođe, na sajtu Evropske nedelje mobilnosti, imaš priliku da registruješ svoju organizaciju i tokom cele godine budeš deo kampanje za mobilnost.


Gembird 3DP-PLA1.75-01-BR PLA Filament za 3D stampac 1.75mm, kotur 1KG, Brown cena, cene Srbija, prodaja Beograd Novi Sad Niš\nGembird 3DP-PLA1.75-01-BR PLA Filament za 3D stampac 1.75mm, kotur 1KG, Brown cene\nTrenutno nemamo slike za Gembird 3DP-PLA1.75-01-BR PLA Filament za 3D stampac 1.75mm, kotur 1KG, Brown\nEPonuda nije internet prodavnica već Vam omogućava da brzo i lako nađete Gembird 3DP-PLA1.75-01-BR PLA Filament za 3D stampac 1.75mm, kotur 1KG, Brown po najjeftinijoj ceni. Naš cilj je da kupci budu što bolje informisani o ponudi Gembird 3DP-PLA1.75-01-BR PLA Filament za 3D stampac 1.75mm, kotur 1KG, Brown na tržištu Srbije. Vrlo lako nalazite željeni proizvod za kategoriju Dodatna oprema za štampače cene, ne morate da lutate od sajta do sajta za Gembird Dodatna oprema za štampače, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gembird 3DP-PLA1.75-01-BR PLA Filament za 3D stampac 1.75mm, kotur 1KG, Brown sa PRODAVCEM. EPonuda ne može da garantuje potpunu tačnost specifikacije i slika za Gembird 3DP-PLA1.75-01-BR PLA Filament za 3D stampac 1.75mm, kotur 1KG, Brown. Pre kupovine, podatke za Gembird 3DP-PLA1.75-01-BR PLA Filament za 3D stampac 1.75mm, kotur 1KG, Brown proverite na sajtu PROIZVOĐAČA.\nGembird 3DP-PLA1.75-01-Y PLA Filament za 3D stampac 1.75mm, kotur 1KG YELLOW\nGembird 3DP-PLA1.75-01-O PLA Filament za 3D stampac 1,75mm kotur 1KG ORANGE\nGembird 3DP-PETG1.75-01-GR PETG Filament za 3D stampac 1.75mm, kotur 1KG GREY\nGembird 3DP-ABS1.75-01-Y ABS Filament za 3D stampac 1.75mm, kotur 1KG YELLOW\nGembird 3DP-ABS1.75-01-P ABS Filament za 3D stampac 1.75mm, kotur 1KG PINK


Skoplje treba da ispuni kriterijume za deblokadu pregovora sa EU | Novine Toronto\nSkoplje treba da ispuni kriterijume za deblokadu pregovora sa EU\nPredsednik Bugarske Rumen Radev potvrdio je da je evrointegracija Severne Makedonije u zastoju i istakao da Skoplje treba da ispuni određene kriterijume da bi Sofija eventualno uklonila blokadu.\nTo je Radev, kako su preneli makedonski mediji, rekao nakon petočasovnog sastanka Konsultativnog saveta za nacionalnu bezbednost, koji je sazvao da bi se razmatrala pozicija Bugarske prema procesu proširenja EU na Severnu Makedoniju.\nPrema njegovim rečima, proces pregovora Sofije sa Skopljem ne treba određivati vremenskim rokovima, već realizacijom zadataka predviđenih u Dogovoru o dobrosusedstvu, uključujuči i prava makedonskih Bugara.\n"Četiri godine od potpisivanja Dogovora o dobrosusedstvu, 2017. Severna Makedonija nije uradila to što je potrebno za njegovo sprovođenje, ali isto tako nije garantovala ni ispunjavanje preuzetih obaveza", ocenio je bugarski predsednik.\nPrema njegovim rečima, višedecenijska diskriminacija makedonskih Bugara u Severnoj Makedoniji je eskalirala javnim napadima na građane koji se tako deklarišu, ističući da su ta prava ključni element Kopenhaških kriterijuma i da ne mogu biti predmet pregovora.\nSastanak je održan pred najavljeni dolazak novog premijera Bugarske Kirila Petrkova u Skoplje, 18. januara na razgovore o rešavanju spora dve države.\nBugarska vlada je, kako je istakao Radev, dobila zadatak da u pregovorima sa Skopljem poštuje Dogovor o dobrosusedstvu i prijateljstvu, okvirnu poziciju Bugarske, kao i Deklaraciju bugarskog parlamenta o Severnoj Makedoniji.\nOd velikog značaja je, dodao je, i realizacija projekta kojim se obezbeđuje saobraćajno, digitalno i energetsko povezivanje dve susedne zemlje, izdvajajujući kao posebno začajaan Koridor 8.\nTi projekti će, prema oceni svih učesnika sastanka, pomoći da se prevaziđe zastoj u odnosima Bugarske i Severne Makedonije, da se vrati međusobno poverenje i da se podstaknu pregovori.\nU radu sastanka Konsultativnog saveta za nacionalnu bezbednosti o pozicijama Bugarske prema procesu proširenja EU na Severnu Makedoniju, koji je sazvao Radev, učestvovali su premijer Kiril Petkov, predstavnici poslaničkih grupa, ministri finansija, unutrašnjih poslova i odbrane, zamenica ministarke spoljnih poslova, kao i šefovi agencije za nacionalnu bezbednost i obaveštajne agencije.\nSofija od decembra 2020. blokira početak pregovora Severne Makedonije sa EU insistirajući da Skoplje prvo ispuni uslove iz Ugovora o dobrosusedstvu sa Bugarskom što, kako se navodi u Sofiji, uključuje i prestanak govora mržnje prema Bugarskoj, izvrtanja istorijskih činjenica u udžbenicima i drugde i diskriminacije građana koji se izjašnjavaju kao Bugari.


Bileća: Usvojen nacrt budžeta za 2022, bez prisustva odbornika SNSD-a\nNaslovna Hercegovina Bileća: Usvojen nacrt budžeta za 2022, bez prisustva odbornika SNSD-a\nSkupština opštine Bileća usvojila je danas Nacrt budžeta za sljedeću godinu od 10,7 miliona KM i izvještaj o izvršenju budžeta za prvu polovinu ove godine u iznosu od 4,2 miliona KM.\nGovoreći o mogućnosti da Narodna skupština Republike Srpske raspusti bilećki parlament, predsjednik Skupštine opštine Bileća Mato Vujović izjavio je novinarima da eventualno raspuštanje lokalnog parlamenta i prijevremeni izbori za Skupštinu Bileće neće donijeti ništa bolje ovom gradu.\n„Bilo je problema oko održavanja Skupštine u prethodnom periodu i to se prevazišlo i danas smo, između ostalog, donijeli jako bitan dokument o Nacrtu buceta za sledeću godinu“, rekao je Vujović i ocijenio da nedolazak predstavnika opozicije na današnju sjednicu pokazuje da „ponovo žele da dođu na vlast“.\nOn je naveo da je, ipak, ispunjen uslov za raspuštanje bilećkog parlamenta, ali da nigdje ne piše da to mora da se desi, te da je na Narodnoj skupštini da odluči da li će da raspusti ovaj lokalni parlament i da će se to poštovati.\nOdbornici SNSD-a, koji su u opoziciji u bilećkoj skupštini, nisu prisustvovali današnjoj sjednici jer su prethodno istakli da će dalji rad te stranke u Skupštini Bileće zavisiti od odluke Narodne skupštine Republike Srpske, kojoj je Vlada Srpske uputila prijedlog o raspuštanju bilećkog parlamenta.\nOdbornik Demosa Branka Radmilović rekla je da je opštinski odbor te stranke uputio inicijativu da se bilećka skupština ne raspusti i da njihovi poslanici dobro elaboriraju tu tačku dnevnog reda, te da se razmotri da li ima osnova za raspuštanje.\n„To je urađeno jer bi ovo bila jedina skupština koja bi se raspustila na taj način, što nije bila praksa do sada, kao i zbog teške ekonomske situacije u opštini“, navela je Radmilovićeva.\nOna je ukazala da će, ako Narodna skupština na sjednici koja se danas održava raspusti bilećki parlament, biti imenovan privremeni organ koji će u roku od 90 dana dok se ne raspišu prijevremeni izbori vršiti ulogu bilećke skupštine.\nOna je navela da taj privremeni organ čine tri člana – predstavnik Vlade Republike Srpske, Ministarstva finansija i jedan član kojeg imenuje načelnik opštine Bileća.\nOna je naglasila da ta stranka u bilećkoj skupštini, koju predvodi SDS, i dalje djeluje opoziciono i da nije podržala izglasavanje tačaka dnevnog reda današnje sjednice, te da će, ako se utvrdi da je bilo neregularnosti u radu ove skupštine, odluke biti poništene.\nNačelnik opštine Veselin Vujović ponovio je da su nepotrebni eventualni novi izbori za lokalni parlament u Bileći budući da Skupština opštine sada funkcioniše, kao i da će izbori donijeti nove troškove.\nOdbornik Srpske radikalne stranke „Dr Vojislav Šešelj“ Dražen Dunđer istakao je da je bilećki parlament zaslužio to što je na korak od raspuštanja, jer zakon mora da se poštuje bez obzira ko je na vlasti.\nPredsjednik Opštinskog odbora DNS-a Slavko Dangubić najavio je da, najvjerovatnije, neće učestvovati na izborima za lokalni parlament ako dođe do njih, budući da, kako je rekao, nema nikakvog smisla za to.


JP „Srbijagas“ je najavilo da će u četvrtak, 14. oktobra, u periodu od 8 do 20 časova, doći do poremećaja u isporuci prirodnog gasa u Zrenjaninu, za potrošače koji se tim energentom snabdevaju sa Glavne merno regulacione stanice „Servo Mihalj“.\nDo poremećaja će doći zbog izvođenja radova na gasnim objektima Radne jedinice „Transport“.\nBez gasa će ostati i JKP „Gradska toplana“, saopštilo je Javno preduzeće „Srbijagas“.\nZbog prekida u snabdevanju gasom, sutra, od 8 sati, neće biti grejanja, saopštilo je Javno komunalno preduzeće „Gradska toplana“.\nJKP „Gradska toplana“ grejaće u jutarnjim satima, a grejanje nastaviti po uspostavljanju isporuke prirodnog gasa, saopštili su iz ovog preduzeća.\nKada je reč o radovima u naselju „Ruža Šulman“, oni se obavljaju ubrzanim tempom, kako bi se isporuka toplotne energije za ovaj deo grada što pre uspostavila.\n„Vremenski i epidemiološki uslovi uticali su na to da radovi još traju, te apelujemo na kupce da budu strpljivi. Kraj mašinsko-montažnih radova očekuje se u petak, 15. oktobra, a time i početak isporuke toplotne energije za ovo naselje“, saopštili su iz „Gradske toplane“.\nJP „Srbijagas“ je najavilo da će sutra bez prirodnog gasa ostati i Lazarevo i Zlatica. Zbog neophodnih radova na distributivnoj gasnoj mreži, doći će do poremećaja u isporuci prirodnog gasa u Lazarevu od 9 do 13 časova, a u Zlatici od 13 do 16 sati.